KEKASIH BERTATO MASUK ISLAM - TASHA SHILLA NIKAH 2015

Kekasih bertato Tasha Shilla, 27, iaitu Han Chen Wong, 24, yang aktif dalam sukan Muay Thai sudah bersedia memeluk Islam. Hal ini diluahkan sendiri oleh Tasha dan mereka merancang untuk bernikah pada 2015.

"Han meluahkan keinginan itu bukan kerana mahu memiliki saya, tetapi cinta dia terhadap Islam sudah lama tersemat.

"Insya-Allah, Han sudah meluahkan hasratnya untuk memeluk Islam dan dia dalam proses ke arah itu. Malah kami juga sudah berbincang mengenai hubungan kami ke fasa seterusnya iaitu berumah tangga," ujar Tasha yang baharu sahaja pulang dari Sydney, Australia beberapa hari lalu.

"Selama ini dia tidak pernah cenderung kepada mana-mana agama sehinggalah dia tertarik kepada Islam sebelum kami berkenalan lagi.

"Saya bersyukur kerana keluarganya benar-benar memberi sokongan malah mereka tidak menghalang anak mereka untuk berkahwin dengan saya serta memeluk Islam," ujarnya dipetik sebagai berkata.

"Dia (Han) juga ada memberi cadangan untuk memanggil guru agama mengajar kami berdua hal-hal berkaitan Islam dengan lebih mendalam.

"Sebagai anak sulung daripada tiga beradik, dia akan mengambil tanggungjawab mengambil alih perniagaan bapanya yang tinggal di Subang dan meninggalkan kerjayanya sebagai ahli sukan Muay Thai apabila kami berkahwin nanti," tambahnya yang turut menyatakan bahawa keluarganya sudah bertemu dengan Han dan merestui hubungan berkenaan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


MASIH SUKAR BERCAKAP & MEMBACA - ALI XPDC BERSYUKUR SEMAKIN PULIH, SEBAK KENANG TIBA-TIBA JATUH SAKIT

"Syukur keadaan semakin pulih, cuma vokal saya belum mampu push seperti sebelum jatuh sakit dan perlukan banyak berehat. Saya boleh bercakap tetapi agak perlahan kerana sukar untuk mengeluarkan perkataan, begitu juga membaca.

"Alhamdulillah setakat ini saya boleh uruskan diri sendiri melakukan rutin harian... Meskipun tidak berdaya, saya perlu kuat kerana semangat untuk pulih sangat tinggi," tutur vokalis kumpulan XPDC iaitu Ali apabila air mata jantannya tumpah tatkala menceritakan keadaan terkininya selepas tiba-tiba jatuh sakit akibat kesukaran bernafas pada Mac lalu.

Ali, 53, memberitahu ketika ini dia masih menjalani proses pemulihan di Hospital Rehabilitasi Cheras, Kuala Lumpur ekoran masih belum mampu berkomunikasi dan membaca dengan lancar selain anggota badannya masih lemah.

Disebabkan keadaan dirinya itu juga, Ali masih belum mampu menerima sebarang tawaran pentas kerana ingin memberi fokus kepada pemulihannya selain ingin memastikan vokalnya kembali pulih seperti biasa.

Pada 4 Mac lalu, Ali dikejarkan ke Hospital Ampang selepas tiba-tiba tidak bermaya ketika mahu menikmati makan malam selepas selesai menjalani latihan di studio milik pemain bass XPDC iaitu Eddie di Pandan Indah.

Klik untuk gambar besar

Selepas seminggu dimasukkan ke hospital, keadaan penyanyi itu semakin merosot sehingga terpaksa ditidurkan akibat mengalami gangguan pernafasan.

Dalam pada itu, Ali memberitahu meskipun sedang sakit, dia masih menerima pelbagai undangan nyanyian ekoran ada pihak yang tidak tahu tentang keadaan kesihatannya.

Disebabkan itu juga, Ali tidak menghalang jika XPDC ingin mencari pengganti dirinya kerana sedar rakan-rakannya perlu terus berkarya dan mencari rezeki untuk kelangsungan hidup.

"Ada juga tidak tahu saya sakit dan memanggil saya untuk persembahan pentas tetapi terpaksa saya tolak kerana kesihatan tidak mengizinkan. Ahli XPDC ada memaklumkan mereka perlu mencari pengganti untuk sementara dan saya kira itu paling terbaik kerana mereka juga perlu teruskan kehidupan.

"Apatah lagi saya tidak tahu berapa lama tempoh untuk kembali pulih. Memang rindu nak menyanyi tetapi biarlah saya betul-betul sihat," jelasnya.

Sementara itu, Ali berkata, dia reda dengan takdir menimpa dirinya dan menganggap Allah ingin memberinya masa untuk berehat, selain turut melahirkan rasa syukur apabila isterinya menjadi sokongan paling penting sepanjang proses pemulihannya.

"Orang tidak tahu apa yang saya lalui. Saya hanya boleh tersenyum dan sentiasa berfikirkan positif. Saya reda dengan takdir ini dan Allah beri masa untuk saya rehat. Saya terima ujian ini dan berusaha untuk pulihkan diri.

"Sepanjang sakit, isteri banyak memainkan peranan penting kerana dia banyak memberi sokongan dan membantu sepanjang saya sakit. Begitu juga anak-anak dan rakan-rakan yang sentiasa mendoakan kesihatan saya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANGGAP TAK LAGI MINAT BERLAKON - MARSHA TERKILAN

"Ada masanya, saya menunggu seperti buah yang tidak gugur. Jujurnya, pernah lebih setahun saya tidak menerima sebarang tawaran lakonan selepas berkahwin. Saya percaya, inilah mentaliti sesetengah pihak yang menganggap artis sudah mendirikan rumah tangga sibuk menguruskan suami dan tidak lagi mahu berlakon.

"Sedangkan, saya sentiasa terbuka untuk menerima apa sahaja tawaran, sama ada lakonan, nyanyian mahupun pengacaraan. Paling saya rindu adalah lakonan," kata penyanyi dan pelakon Marsha Milan Londoh, 34, yang terkilan apabila dianggap tidak lagi berminat untuk membabitkan diri dalam lakonan selepas mendirikan rumah tangga.

Sedangkan, kata Marsha yang bergelar isteri kepada ahli perniagaan, Mohamed Shaiful Nizam Mohamed Ismail, sejak Disember 2015, dia sentiasa menantikan tawaran lakonan yang tidak kunjung tiba. Marsha yang akan turut bersaing pada peringkat separuh akhir Muzik-Muzik 34 menerusi lagu 'Bimbang' berkata, minatnya terhadap lakonan tidak pernah terpadam.

Klik untuk gambar besar

"Peminat baru nampak saya berlakon selepas filem bergenre seram, '7ujuh', ditayangkan pada tahun lalu. Kemudian, saya ditawarkan watak pembantu selain menjayakan program kecil. Tidak mengapalah, ia sudah memadai untuk saya melepaskan rindu.

"Alhamdulillah, kerjaya lakonan bagai bernafas semula apabila tawaran semakin banyak diterima, sejak akhir-akhir ini. Selepas pulang mengerjakan umrah, saya akan memasuki lokasi penggambaran filem baharu, 'Danum'," jelasnya yang kini berada di Tanah Suci Makkah sejak 8 November lalu.

www.myartis.com / Sumber & foto: Berita Harian & Instagram Marsha Milan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA RAZALI 'TERKUCIL' DALAM AJL35 - ADA YANG KRITIK, ADA JUGA BERI SOKONGAN

Nampaknya nasib penyanyi Nabila Razali sekali lagi tidak berpihak kepadanya apabila persembahannya menerusi lagu 'Peluang Kedua' di pentas Anugerah Juara Lagu ke-35 (AJL35) mengundang kritikan netizen.

Ia berikutan berlaku sedikit insiden 'terkucil' di bahagian korus ketika Nabila atau nama sebenarnya Nur Nabila Mohd Razali, 29, mendendangkan lagu tersebut.

"Selepas ini tiada lagi peluang kedua atau ketiga buat Nabila Razali. - "Tak perlu dah beri peluang kepada Nabila. Saya kecewa," itulah antara kritikan yang diterima Nabila selepas menonton persembahannya malam tadi.

Biarpun menerima pelbagai kritikan dan kecaman namun beberapa selebriti tempatan antaranya pengarah Michael Ang, pelakon Syafiq Kyle dan Ika Nabella tampil bersolidariti memberi kata-kata semangat kepada Nabila.

Klik untuk gambar besar

"Ok bukan aku kawan Nabila! Tepuk la sikit, tak la perfect dia nyanyi. Ada tergelincir banyak tu tadi tapi sekurang-kurangnya dia tetap berani nyanyi.

"Basically cakap dengan yang kritik kat luar tu pergi maxxxx la apa kau orang nak cakap, at least I try! And aku dah kaya dengan lagu ni," tulis Michael.

"Bukan senang nak nyanyi atas pentas #AJL35 ni. Kita bukan kat situ kan but overall, you did well Bella! Sing along juga tadi hehe #peluangkedua," komen Syafiq.

"Dengar pun tahu dia gementar gila. Respect your braveness! Bukan mudah sebenarnya nak buat persembahan apabila anda berada dalam keadaan tertekan. Lagi-lagi orang tunggu saja anda buat salah," kata Ika.

Selain itu, rata-rata netizen dan pelakon terkenal Mira Filzah serta Neelofa juga memberi sokongan serta kata positif kepada Nabila.

"Ya Allah... kesian Nabila. Semua orang sepatutnya belajar menghormati apa yang orang lain lakukan. - "Saya dapat rasakan dia gementar dan nak lakukan yang terbaik. Tak apa Nabila Razali. Ini kali pertama buat anda tapi saya dapat rasakan lagu 'Peluang Kedua'. Penyampaian sampai. Saya yakin awak boleh lakukan yang terbaik selepas ini.

"Tak apa sis! Anda sudah melakukan yang terbaik pada malam ini. Kami sayang anda. - "Saya rasa sangat kasihan dengan Nabila. Mungkin dia terlalu gemuruh.

"Berhenti membulinya dan jika ditonton semula, nyanyiannya sangat beremosi. Awak telah lakukan yang terbaik!" tulis beberapa netizen yang memberi kata-kata semangat kepada Nabila.

Dalam pada itu, tajuk lagu ciptaan penyanyi dan komposer Hael Husaini dan MFMF serta nama Nabila sendiri turut menjadi trending di Twitter. Nabila antara 12 finalis berentap di pentas AJL35 yang berlangsung di Auditorium MBSA, Shah Alam tanpa penonton.

Untuk rekod, ini bukan kali pertama Nabila 'terkucil' dalam nyanyiannya kerana kejadian sama pernah berlaku pada tahun lalu ketika membuat persembahan dalam rancangan MeleTOP.

Sebelum ini, Hael menggantikan Nabila yang tidak dapat membuat persembahan ketika Separuh Akhir Muzik-Muzik ke-35 kerana terpaksa direhatkan susulan masalah peti suaranya.

www.myartis.com / Sumber & foto: mStar, Kosmo & Instagram TV3

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK HEBOH STATUS 'DATIN' - FOUZIAH GOUS TERIMA PUJIAN

Menerusi Instastory miliknya semalam, pelakon Fouziah Gous telah berkongsi beberapa momen-momen indah beliau bersama suaminya, Zhafran Yusof yang baru sahaja menerima anugerah bagi pencapaian beliau di dalam bidang perniagaan.

Melihat pada gambars sekitar majlis anugerah tersebut, terpancar kegembiraan Fouziah yang kini juga sibuk bergelar usahawan dengan menjalankan perniagaan.

Namun apa yang menariknya, status suaminya yang baru sahaja bergelar Datuk dan ia secara tidak langsung membuatkan Fouziah bertukar status iaitu bergelar Datin.

Klik untuk gambar besar

Tapi sikap Fouziah dipuji peminat apabila beliau bersikap rendah diri dan tidak menunjuk-nunjuk dengan gelaran yang baru diterima.

Tahniah diucapkan kepada Fouziah dan suami diatas anugerah dan gelaran Datuk yang diterima semalam. Semakin ramai gelaran Datuk di Malaysia, sampai tidak menang tangan nak mengira!

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"MUNGKIN AMBIL MASA LAMA SEMBUH" - PETI SUARA SHAM VISA ALAMI KECEDERAAN TERUK

"Ia berlaku sejak Jumaat lepas, keadaan masih tidak baik dan selepas mendapatkan rawatan, doktor memberitahu kecederaan itu biasa berlaku kepada penyanyi. Saya baru lepas buat pemeriksaan kesihatan, doktor ambilsatu alat mempunyai wayar panjang, ada kamera dimasukkan ke dalam rongga hidung dan terus masuk ke kawasan vocal cord.

"Melalui kamera itu doktor boleh tengok apa yang berlaku dan doktor nampak kecederaan itu yang mungkin mengambil masa lama untuk sembuh," kata penyanyi dan peserta Gegar Vaganza musim keenam (GV6), Sham Visa yang memberitahu keadaan kesihatan tekaknya masih belum pulih dan berada dalam keadaan krinik sehingga perlu dirujuk ke hospital.

Menurut Sham, 47, doktor mengesahkan dia alami Chronic Laryngitis atau kecederaan teruk pada petik suara dan memerlukan masa yang lama untuk pulih seperti sedia kala. Sham berkongsi mengenai perkembagan kesihatannya itu menerusi laman Instagram miliknya pada Sabtu.

Klik untuk gambar besar

Meskipun kecedraan itu memerlukan masa untuk sembuh, Sham tetap bersyukur kerana keadaan peti suaranya tidak mengalami kecederaan parah: "Alhamdulillah keadaan peti suara masih tak terlalu serius... tak ada terkoyak atau bengkak, cuma buat masa sekarang saya tak boleh keluarkan ton suara yang betul".

Sementara itu, pihak pengurusan Sham iaitu Mindorder memaklumkan Sham akan tetap meneruskan saingan pada konsert GV6 minggu keenam pada Ahad ini: "Sham tidak patah semangat dan tetap beruasaha untuk menyampaikan lagu 'Suratan Takdir' sebaik mungkin demi profesionalisme dan sokongan semua terhadap. Kami berharap Sham terus kuat dan tabah menghadapi kesulitan ini serta sembuh semula secepat mungkin dengan izin Allah," tulis pihak pengurusan menerusi satu muatnaik di Instagram.

www.myartis.com / Sumber & foto: mStar & Instagram Sham Visa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAS ADIBA & SUAMI ADAKAN MAJLIS RESEPSI PERKAHWINAN

"Alhamdulillah, kami dapat bersama dan disatukan, kali ini majlis dapat diadakan dengan kehadiran keluarga dan sahabat serta rakan media, saya juga bersyukur majlis dapat diadakan di kampung ayah saya di Negeri Sembilan.

"Lebih menarik adalah ramai kakitangan Bernama yang masih berkhidmat dan bersara hadir menyerikan majlis, mereka datang memberikan sokongan kepada saya dan suami, saya sangat berbesar hati, inilah silaturahim yang mesti diteruskan," kata Senator Datuk Ras Adiba Radzi yang meluahkan rasa syukur apabila majlis resepsi perkahwinannya dan suami, Mohamed Azam Ali berlangsung dalam suasana penuh meriah di Hotel Regency Resort, semalam.

Berkonsepkan serba putih, majlis itu diadakan di luar pekarangan hotel berhampiran pantai dengan dihadiri 300 tetamu dikalangan ahli keluarga serta rakan terdekat.

Pada 2 Jun lalu, bekas personaliti penyiaran berusia 54 tahun itu bernikah dengan Mohamed Azam, yang juga ahli perniagaan, di Jabatan Agama Islam Wilayah Persekutuan (JAWI).

Ras Adiba merupakan Pengerusi Pertubuhan Berita Nasional Malaysia (Bernama) dan Presiden Persatuan OKU Sentral, sebuah badan bukan kerajaan yang memperjuang hak Orang Kurang Upaya (OKU).

Klik untuk gambar besar

Mohamed Azam, 60, juga menzahirkan rasa syukur apabila majlis resepsi berlangsung dengan meriah dan berdoa agar pernikahan itu kekal selama-lamanya.

Majlis turut diserikan dengan kehadiran Menteri Besar Negeri Sembilan Datuk Seri Aminuddin Harun dan Duta Besar Amerika Syarikat ke Malaysia Brian McFeeters serta petugas Bernama.

Turut hadir memeriahkan majlis ialah bekas Ketua Pegawai Eksekutif Bernama Datuk Mokhtar Hussain, bekas Ketua Pengarang Bernama Khairdzir Md Yunus dan bekas Timbalan Ketua Pengarang Ahmad Fuad Yahya.

Bekas personaliti penyiaran seperti Zakiah Anas turut hadir dan majlis dimeriahkan dengan persembahan penyanyi Datuk M Nasir serta Jay Jay.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH DI KAMPUNG - AZLEE KHAIRI SUDAH BUAT PERSIAPAN KAHWIN

"Persiapan kahwin memang kami sudah lakukan sedikit demi sedikit. Ada masa saja, kami akan buat persiapan. Tarikh kahwin memang seperti diketahui sebelum ini sekitar hujung tahun. Ia mungkin boleh jadi bulan September, Oktober, November atau Disember," demikian kata Azlee Khairi, 25, mengenai perancangan perkahwinannya.

Tambahnya, dia telah merancang untuk melangsungkan pernikahan dengan Dayang Norlelawati Puteh, 31, di kampung halamannya di Kuala Kangsar, Perak. Bagaimanapun, belum ada tarikh tepat pernikahan yang dapat dikongsinya buat masa ini.

Untuk info, Azlee dan Norlelawati sebelum ini telah mengumumkan pada media yang merekla akan melangsungkan perkahwinan hujung tahun ini. Norlelawati ketika ini adalah pengurus peribadi kepada calon suaminya itu.

"Tarikh nikah memang belum dapat ditetapkan dek komitmen seni saya. Jadi persiapan kahwin, mana sempat kami pulun buat. Rancangnya kami nak bernikah di Kuala Kangsar yakni kampung saya. Itu pun sekadar majlis kecil-kecilan.

"Ada kesempatan dan rezeki lebih, kami rancang adakan majlis resepsi di ibu kota selain negara kelahiran bakal isteri saya iaitu di Brunei. Semua kena tengok keadaan. Apa yang penting, biar selesai urusan wajib seperti nikah dulu.

"Saya sudah ada tanggungjawab untuk memikul dunia baru ini. Kalau nak kata tak ada duit nak kahwin, sampai bila pun ia akan jadi alasan. Nak tak nak kita kena lakukan sesuatu atau sekurang-kurangnya kita kena cuba merealisasikannya," ujarnya dipetik sebagai berkata.

"Insya-Allah nanti kalau jadi majlis resepsi saya akan jemput rakan media," tambahnya yang berkemungkinan hanya akan memaklumkan rakan media saja mengenai hari pernikahannya nanti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SERTAI 'RARE' - AJAK SHIRO NAFI BERGADUH DENGAN SHAHROL

"Macam manalah boleh timbu isu saya dan Shahrol bergaduh? Adakah sebab Shiro tidak bertanding di pentas MLM 2019? Tak ada apa-apa yang berlaku di antara kami dan semuanya baik-baik sahaja. Jangan buat tanggapan bukan-bukan hanya kerana Shiro tidak di sini (MLM 2019). Walaupun Shahrol tidak bersama saya di sini (MLM 2019), semangat dia sentiasa bersama saya.

"Insya-Allah kalau ada rezeki Shiro, mungkin kita akan bertemu dalam program-program lain atau acara lain nanti," kata pelawak Ajak yang juga anggota kumpulan Shiro, yang menafikan dakwaan bergaduh dengan Shahrol punca dia menyertai kumpulan 'Rare' di pentas Maharaja Lawak Mega (MLM) 2019 bersama Ropie dan Pak Ya.

Ajak menganggap dakwaan tersebut sebagai tidak berasas kerana penyertaannya di MLM 2019 bersama 'Rare' adalah atas kehendak sendiri. Tambah Ajak, keputusannya menyertai 'Rare' adalah kerana ingin menimba pengalaman bersama dua pelawak berpengalaman seperti Ropie dan Pak Ya.

"Dalam bidang lawak ini, perjalanan saya masih jauh. Saya sangat berbesar hati apabila Ropie dan Pak Ya sudi bergabung, saya mahu belajar daripada mereka. Mereka pelawak senior dan sudah banyak pengalaman. Saya juga nak tahu rahsia mereka kekal relevan dalam bidang ini sehingga sekarang," ujarnya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA BANTUAN - JAMAL AKUI SEWA RUMAH MASALAH UTAMA KRU PRODUKSI

Sejak Perintah Kawalan Pergerakan (PKP) dikuatkuasakan 18 Mac lalu, pengurus produksi, Jamal Mohd Salleh mengakui tanggungjawab membayar sewa rumah antara perkara yang perlu didahulukan pekerja produksi.

Jamal berkata, komitmen itu sering diutarakan kebanyakan kru produksi apabila mereka terpaksa menghadkan beberapa perkara untuk memastikan duit simpanan tidak terputus: "Semua orang tak jangka musibah ini akan berlaku dan berlarutan. Jadi sudah tentulah masing-masing menghadapi masalah kewangan ketika ini.

"Bagi kru produksi, ada antara mereka yang terjejas teruk apabila projek penggambaran yang sepatutnya bermula pada bulan Ramadan, terpaksa ditangguh dan perancangan kewangan yang disusun sedikit 'lari'. Bagaimanapun, kami reda dan anggap apa yang berlaku ini sebahagian daripada ujian hidup dan pahit manis yang perlu ditempuh.

"Namun antara keluhan yang sering dikongsi adalah komitmen tinggi yang perlu dijelaskan untuk membayar sewa rumah. Justeru duit simpanan yang ada perlu dihadkan supaya ada tempat berteduh. Lagipun kita tidak tahu berapa lama PKP ini akan dilanjutkan," ujarnya.

Klik untuk gambar besar

Menurut Jamal, rata-rata kru produksi memahami situasi sukar yang berlaku dan mereka hanya mampu bersabar dengan takdir yang sudah tertulis: "Disebalik masalah yang dihadapi ini, kami bersyukur apabila ada pihak yang sudi menghulur sumbangan berbentuk barangan keperluan.

"Terdapat juga beberapa persatuan seperti Persatuan Pekerja Profesional Filem Malaysia (Profima), Persatuan Penerbit Televisyen Malaysia (PTVM), artis persendirian yang datang membantu dan meringankan beban dengan sumbangan barangan makanan diberi.

"Kami sangat terharu dan berterima kasih. Sama-sama kita doakan semoga penularan wabak Covid-19 ini segara berakhir dan setiap orang dapat kembali meneruskan kehidupan semula," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


41 GAMBAR - MAJLIS SAMBUTAN HARI RAYA BERSAMA ZARA ZYA

Baru-baru ini, Zara Zya yang popular dalam drama 'Love You Mr. Arrogant' telah menghadiri satu majlis sambutan hari raya yang dianjurkan oleh para peminatnya yang dipanggil Zara Zya Lovers.

Difahamkan, majlis itu telah berlangsung selama empat jam mulai jam 5.00 petang di Seksyen 7, Shah Alam, Selangor.

Klik gambar untuk size besar

Dalam majlis tersebut, Zara dilihat anggun apabila mengenakan busana warna jingga rekaan Firz Hafiz.

Gambar-gambar menarik ini telah dirakamkan oleh jurugambar rasmi mereka iaitu Littlestars Photography.

Enjoyzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DISERANG STROKE - MAZIDUL AKMAL SIDEK BAKAL JALANI PEMBEDAHAN KEPALA

Berita ini dipetik melalui Facebook Syed Azmi, iaitu seorang sukarelawan yang kerap melawat mereka yang susah dan memerlukan.

Artikel terdahulu:

MASIH TERIMA RAWATAN - ISTERI MAZIDUL ENGGAN ULAS

Dalam ziarahnya baru-baru ini melawat Mazidul Akmal Sidek, iaitu bekas wartawan TV3 yang popular melalui rancangan 999, katanya Akmal yang diserang stroke sejak 2 tahun lalu bakal menjalani pembedahan kepala pada 25 Mei ini.

Bagaimanapun katanya, Akmal yang kini bebas hutang setelah menghabiskan simpanan dan wang EPFnya tidak mampu bekerja lagi. Hanya isterinya sahaja yang masih bekerja dan banyak membantu keperluan mereka anak beranak.

"As today, his speech is coherent and he can remember much better although it can be slow. He is not really able to walk but much much much better than before. If you ask me, he is well.

"But he misses his friends. The good ones. Especially when he is going for another operation.

"There are bad friends too. The one who calls him a bore for not being like before. The one who snide and says bad things. The ones who started to message him and say "Ingatkan dah mati." To these people, just keep shut and stay away. Just do that," ujar Syed Azmi tanpa berselindung melalui Facebooknya.

Tanyanya kepada isteri Mazidul, dia tidak faham kenapa dunia suaminya dulu yang popular sebagai wartawan terkenal kini terbiar sepi.

"I would like to say for the record TV3 helps his bill at first by giving loans and when he was opt for vss, he managed to pay his debt off as well. Legally, TV3 did everything by the book. Very good," tambahnya.

Sumber & Foto: Syed Azmi FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAAFKAN BEKAS SUAMI - BELLA ASTILLAH TAKKAN PISAHKAN ANAK DENGAN AYAH

"Jangan bimbang, saya tidak membenci Aliff, malah dia tetap ayah anak kami. Saya takkan jauhkan dia dengan Ayden. Dia pernah menjadi sebahagian daripada hidup saya. Saya maafkan dia berulang kali kerana kita manusia biasa. Kalau saya yang bersalah, saya tentu mahu dimaafkan. Namun, sebagai manusia, jauh di sudut hati saya tetap sedih.

"Cuma harapan saya, perpisahan ini dapat mengubah Aliff dan menjadikan dirinya lebih baik. Kita doa yang baik-baik," demikian kata Bella Astillah yang menegaskan tidak akan sesekali memutuskan hubungan ayah dengan anaknya, walaupun mereka sudah berpisah.

Katanya, bekas suami, Aliff Aziz dan keluarganya tidak perlu takut kerana apa juga yang terjadi, penyanyi dan pelakon yang berasal dari Singapura itu tetap ayah kepada anak tunggal mereka, Mohamad Ayden Adrean. Ditanya sama ada dia berdendam dengan Aliff, Bella berkata, segala perbuatan Aliff terhadapnya sudah dimaafkan.

Semalam, Aliff melafazkan cerai talak satu terhadap Bella atau nama sebenarnya, Dayang Nabellah Awang Astillah, 25, di Mahkamah Rendah Syariah Wilayah Persekutuan. Permohonan cerai itu difailkan Bella selaku plaintif pada 21 Mac lalu mengikut Seksyen 47 Enakmen Undang-Undang Keluarga Islam (Wilayah Persekutuan) 1984.

Klik untuk gambar besar

Sementara itu, ibu Aliff, Siti Hafiza Sheikh Mohamad pula menulis tanda pagar, #tiadatalakantaraayahdananak menerusi entri di laman sosial, sekali gus mengharapkan, perpisahan tidak menjarakkan hubungan Aliff dengan anaknya.

Untuk makluman, Aliff dan Bella mendirikan rumah tangga pada 9 September 2016 dan dikurniakan seorang cahaya mata lelaki. Ujarnya, di sebalik ujian dan kesukaran yang dilalui, kehadiran Ayden, 2, disifatkan sebagai kurniaan terbaik Allah.

"Ayden sentiasa menjadi cahaya hidup kami, walaupun tidak dapat bertemunya dengan lebih kerap pada masa akan datang. Umi Wan dan Tok Ayah akan sentiasa mendoakan Ayden dari jauh supaya menjadi insan yang hebat nanti. Kami semua sayang Ayden, terutama Daddy (Aliff).

"Semoga Ayden membesar dengan sihat dan sentiasa bahagia," luahnya di laman Instagram berserta tanda pagar #tiadatalakantaraayahdananak, #tiadatalakantaracucudanatuksertaninda bersama gambar cucunya.

www.myartis.com / Sumber & foto: Berita Harian & Instagram Siti Hafiza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO AKSI CUMBUAN - NORA AKUI ITU ANAKNYA, HARAP JADI INSAN LEBIH BAIK

Baru-baru ini kecoh di media sosial selepas tersebar video memaparkan aksi bercumbuan sepasang remaja yang ketika ini viral sejak beberapa jam lalu. Selepas tersebarnya video itu, warganet bukan sahaja mengecam remaja perempuan terbabit, malah, penyanyi Nora yang popular dengan lagu 'Di Persimpangan Dilema' turut terkena tempiasnya.

Enggan mendiamkan diri, Nora tampil mengaku remaja perempuan itu adalah anaknya. Kesal dengan apa yang berlaku, Nora atau nama sebenar, Wan Norafizah Ariffin, 47, berharap insiden itu dapat menjadi pengajaran buat anak ketiganya itu untuk menjadi insan yang lebih baik.

"Allahuakbar, dengan penuh rasa terkilan, saya mengaku itu adalah anak saya. Sebagai ibu, saya cuba yang terbaik untuk mengajar dan membimbing dia mengikut apa yang termampu dalam kapasiti terbatas. Klik untuk gambar besar
"Tetapi hendak buat macam mana, saya sudah berusaha sehabis baik untuk mendidiknya. Saya berdoa semoga dia belajar daripada kesilapan untuk menjadi insan yang lebih baik sekali gus meneruskan kehidupan tanpa perlu menoleh ke belakang... Insya-Allah," katanya.

Nora menambah, dia percaya dalam meniti kehidupan, setiap insan tidak terlepas daripada membuat kesilapan termasuk darah dagingnya sendiri:"Sebagai manusia, kita tidak boleh lari daripada silap.

"Dia masih muda dan masih ada banyak perkara yang harus dipelajari serta kehidupan yang harus diterokai. Kepada semua, saya harap, buat masa ini, anda dapat memberikan anak saya ruang dan ketenangan," tuturnya.

www.myartis.com / Sumber & foto: Berita Harian & Instagram Nora Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ATU ZERO & ISTERI KINI HULUR BANTUAN, EDAR PPE DI SABAH PULA

Semua mengetahui mengenai pelawak dan pelakon Atu Zero, 28, dan isterinya, Shafeeqa Johari, 34, yang sebelum ini mengambil inisiatif mengedarkan bantuan peralatan perlindungan diri (PPE) bagi kegunaan petugas barisan hadapan. Dek kerana sifat murni mereka, pasangan ini menerima sijil penghargaan.

Terkini, pasangan ini mengambil inisiatif yang sama dengan mengedarkan bantuan PPE bagi kegunaan petugas barisan hadapan di Semporna, Sabah, pula.

Atu atau nama sebenarnya Sharif Kunal Doli Sharif, berkata inisiatif yang dimulakan empat hari lalu itu dibuat selepas mendapat mesej peribadi dari penduduk daerah zon merah mengadu perlukan bantuan PPE.

"Dengan peningkatan kes serta lokasi sekitar Semporna kini semakin merisaukan, kami terpanggil untuk menyalurkan bantuan mengedar PPE percuma ke sana pula. Sebenarnya, bantuan ini kami sudah jalankan sebelum peningkatan kes jangkitan di Sabah lagi.

Klik untuk gambar besar

"Mulanya bantuan itu kami salurkan ke Hospital Queen Elizabeth, Kota Kinabalu dan Hospital Kudat. Tiba-tiba, kes di sekitar Semporna pula naik. Kami menggunakan inisiatif mengumpul PPE daripada sukarelawan seluruh Malaysia bagi dihantar ke Sabah.

"PPE itu termasuklah sarung kepala, baju, sarung tangan, hampir keseluruhannya set lengkap yang petugas kesihatan hatus pakai. Mulanya, kami cuma salurkan bantuan di Semenanjung tapi selepas itu memutuskan untuk menghantar ke Sabah juga," jelasnya.

Atu berkata inisiatif memberi PPE percuma itu sebenarnya sudah dimulakan beberapa bulan lalu. Bagaimanapun, melihat kepada peningkatan kes di Sabah, mereka kemudian tumpukan saluran bantuan ke sana pula termasuk kampung halamannya di Kudat.

"Sebolehnya, bantuan ini akan disalurkan berterusan sehingga wabak ini dapat ditangani. Saya juga ada terbabit dengan badan bukan kerajaan (NGO) di kampung halaman di Kudat dan bantuannya merangkumi pelbagai aspek termasuk makanan, peralatan dapur, perkakas rumah.

"Selagi kami mampu akan buat bantuan ini. Isteri saya sendiri menjahit PPE itu sambil dibantu sukarelawan yang sudi hulurkan khidmat mereka bagi menolongnya," ujarnya.

Meskipun tiada ahli keluarga atau kenalan yang terkesan dengan jangkitan wabak itu, mereka terpanggil untuk sama-sama meringankan beban golongan tidak berkemampuan.

"Kami lakukan semua ini atas dasar kemanusiaan, meskipun tiada saudara mahu pun kenalan terdekat yang dijangkiti wabak itu. Tapi daripada segi ekonomi, di Kudat sendiri memang sangat merudum dan boleh katakan memberi kesan kepada orang kampung saya," tuturnya.

Menerusi entri di laman Instagram Shafeeqa, dia memuat naik video Atu sedang membantunya mengemas PPE tersebut. Dalam entri terbaharu juga Shafeeqa memberitahu mereka turut memerlukan lebih tenaga tukang jahit bagi sesiapa yang ingin volunteer.

"Sesiapa yang boleh sumbang dana atau ada PPE yang boleh anda bagi kepada kami untuk dihantar ke sana boleh PM saya. Jika ada fabrik, saya akan usahakan untuk menjahit PPE bersama volunteer lain. Minta tolong sama-sama kita selamatkan negara. Bersatulah kita. Terima kasih," katanya.

Terdahulu,  Shafeeqa yang juga tukang jahit telah menjahit sendiri semua PPE dan menyalurkan kepada hospital-hospital yang memerlukan ketika frontliners sedang membantu merawat pesakit COVID-19 di Malaysia.

www.myartis.com / Sumber & foto: Harian Metro, Astro Gempak, Instagram Atu Zero & Shafeeqa Johari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IMEJ SEKSI? MUNGKIN KESILAPAN ITU DARIPADA SAYA" - BELLA ASTILLAH TERIMA TEGURAN DENGAN HATI TERBUKA

Imej penyanyi dan pelakon Bella Astillah dikatakan semakin seksi sejak akhir-akhir ini, sekaligus bertentangan dengan penghijrahan suaminya yang juga penyanyi dan pelakon, Aliff Aziz.

Bella bagaimanapun dilihat tidak melatah sebaliknya menerima teguran netizen dengan mengakui silap daripada dirinya sendiri serta akan lebih berhati-hati selepas ini.sendiri daripada dirinya sendiri serta akan lebih berhati-hati selepas ini.

"Imej seksi? Mungkin kesilapan itu daripada saya dan menerima teguran dengan hati terbuka kerana sekali gus membuktikan ramai masih sayang. Saya akan lebih berhati-hati selepas ini.

"Tentang tidak selari dengan penghijrahan suami, saya memang belajar banyak daripada dia. Jika ada syarat sekalipun, itu antara saya dengan dia," tuturnya.

Klik untuk gambar besar

Menurut Bella atau nama sebenarnya Dayang Nabellah Awang Astillah, perubahan suaminya itu juga turut membawa dirinya ke arah kebaikan serta Aliff juga banyak memberi nasihat kepadanya.

"Untuk perubahan Alif, memang saya bersyukur dan sedikit sebanyak memang banyak belajar daripada dia. Dia banyak bagi nasihat untuk banyak perkara dan tidaklah letak sebarang syarat tetapi perubahan dia memang buatkan saya untuk ikut sekali. Semuanya ke arah kebaikan, teruskan berdoa untuk saya," katanya.

Untuk makluman, Bella dan Aliff mendirikan rumah tangga pada tahun 2016 dan dikurniakan sepasang cahaya mata iaitu Ayden Adrean dan Ara Adreanna.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TETAP BERLAKON MESKIPUN SAKIT SARAF - AARON AZIZ KINI BERGANTUNG DENGAN UBAT-UBATAN

"Saya kalau bekerja di lokasi okey saja, tidaklah berasa sakit sangat. Namun, jika di rumah tidak bekerja memang akan jadi terlalu sakit. Apapun, saya tetap bersyukur masih boleh bekerja lagi.

"Cuma, untuk tahan segala kesakitan dirasai saya sekarang memang bergantung dengan pelbagai jenis ubat-ubatan daripada doktor. Kena makan ikut waktu, kalau tak ambil akan lebih sakit.

"Walaupun sakit, Insya-Allah saya masih boleh bekerja dan pihak produksi usah risau untuk memberikan tawaran. Saya cuma harus berhati-hati saja ketika melakonkan aksi terlalu lasak dan elak dari jatuh ke hadapan atau ke belakang, termasuk dari tempat tinggi.

Klik untuk gambar besar

"Untuk watak yang bukan aksi, saya okey saja untuk melakonkannya seperti biasa. Terus-terang, saya sangat sayangkan kerjaya lakonan ini dan sampai sekarang saya masih boleh berlakon dengan baik," ujar pelakon Datuk Aaron Aziz, 46, yang berkongsi dia kini bergantung dengan ubat-ubatan akibat penyakit saraf dihidapinya, namun masih lagi boleh aktif dalam kerjaya lakonan.

Aaron yang kini membintangi drama 'Gerak Khas Undercover' itu berkata dia tetap bersemangat kuat apabila bekerja, tetapi akan berhadapan kesakitan sewaktu berada di rumah.

Menurut Aaron, dia juga sebenarnya kurang selesa untuk membicarakan masalah kesihatan dialami itu kerana bimbang ada pihak produksi enggan mengambilnya berlakon selepas ini.

Sebelum ini, pelakon kelahiran Singapura itu pernah mendedahkan dia mengalami masalah saraf tersepit pada bahagian lehernya sejak lapan tahun lalu hingga terpaksa keluar masuk hospital.

Kali pertama Aaron berhadapan penyakit ini pada 2012 iaitu sebelum menjalani penggambaran program realiti sukan lasak, Fear Factor Malaysia.Begitupun, dia membuat keputusan tidak menjalani pembedahan seperti disarankan doktor.

Selain Aaron, drama 'Gerak Khas Undercover' terbitan Skop Production yang akan disiarkan TV3 mulai Jumaat ini, jam 10.30 malam membariskan pelakon lain seperti Erra Fazira, Datuk Rosyam Nor, Salina Saibi, Elizabeth Tan, Raja Afiq dan ramai lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI KURUS KERANA BARANG TERLARANG - AYIE FLOOR 88 CUBA TAMBAH BERAT BAGI TUTUP MULUT

"Sebenarnya saya dalam proses nak besarkan badan sebab bila kurus ini ramai orang tuduh saya ambil barang terlarang!" demikian kata vokalis kumpulan Floor88 iaitu Ayie yang kini sedang dalam proses menambah berat badan selepas menerima pelbagai tuduhan negatif daripada netizen berikutan tubuh yang agak kurus.

Menurut Ayie, 23, dia telah mencuba pelbagai teknik untuk menambah berat badan, namun sehingga kini usahanya itu masih belum berjaya: "Sebab nak tutup mulut orang, saya makan banyak tapi sampai sekarang masih badan macam ini... mungkin faktor genetik sebab dari dulu memang kurus. Makanlah banyak mana pun, berat saya tetap dalam lingkungan 50 kilogram sahaja.

"Saya ada cuba ambil vitamin yang sesuai untuk naikkan berat badan. Malah, kami pun ada dapat tajaan latihan di gimnasium tapi malangnya saya bukan jenis yang rajin nak turun bersenam di gim... jadi banyak makan dan tidur sahaja," kata penyanyi lagu 'Yang Benar'.

Klik untuk gambar besar

Dalam pada itu, Ayie berkata dia tidak berkecil hati dengan tuduhan tidak berasas itu kerana dirinya lebih mengetahui situasi yang sedang dihadapi. Malah, dia juga sudah membuktikan dirinya bebas dari sebarang bahan terlarang apabila menjalani ujian dan mengikuti kempen yang dianjurkan Agensi Antidadah Kebangsaan (AADK) tahun lalu.

"Saya tak kecil hati pun sebab saya tahu apa saya buat... memang dari dulu orang tegur fasal saiz badan saya yang kecil ini. Sebab itu tahun lepas, kami ahli kumpulan semua pergi berjumpa AADK dan minta buat ujian air kencing dan terbukti negatif.

"Malah, kumpulan Floor88 dipilih menjadi ikon Antidadah 2019/2020. Alhamdulillah, keluarga pun faham situasi saya hadapi ini dan dari dulu lagi mereka pernah minta saya naikkan berat badan sikit," ujarnya.

Dalam perkembangan lain, Ayie memberitahu dia kini dalam perancangan membuka sebuah kafe yang dijangka akan memulakan operasi, Julai depan: "Sekarang ni kita tengah buat pengubahsuaian kafe di Setapak, Kuala Lumpur... memang impian saya nak ada kedai makan untuk cari duit tambahan.

"InsyaAllah kafe itu akan diberi nama Ayie Elham Cafe... awal-awal operasi ini saya minta tolong famili jagakan dulu sebab bajet pun tak banyak lagi nak upah pekerja. Selepas ini selain nyanyian, bidang perniagaan pun kena beri tumpuan lebih. Doakan semoga semuanya dipermudahkan dan berjalan lancar," tuturnya.

www.myartis.com / Sumber & foto: mStar & Instagram Ayie Floor 88

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - BELLA ASTILLAH SELAMAT BERSALIN ANAK PEREMPUAN

Semalam penyanyi dan pelakon Bella Astillah berkongsi rasa bimbang apabila masih belum ada tanda-tanda untuk bersalin biarpun kandungan sudah mencecah 40 minggu. Menerusi perkongsian di Instastory miliknya, Bella berkata bayi dalam kandungannya ketika itu sudah terlalu selesa berada dalam perut walaupun dia sepatutnya bersalin pada Jumaat.

Hari ini, isteri kepada penyanyi dan pelakon Aliff Aziz itu meluahkan rasa syukur kerana akhirnya dia selamat melahirkan anak keduanya yang merupakan bayi perempuan di sebuah hospital pada pukul 6.10 pagi tadi. Bella atau nama sebenarnya Dayang Nabellah Awang Astillah, 26, memberitahu dia tiba di hospital kira-kira pukul 3.30 dan melalui proses bersalin selama dua jam setengah.

"Syukur Alhamdulillah... Bella dah selamat bersalin. Terima kasih sangat kepada yang sentiasa mendoakan Bella. Yay... ini merupakan swafoto pertama kita bersama. Sampai hospital tadi 3.30 pagi, baby princess saya keluar pukul 6.10 pagi. Alhamdulillah... (abang dulu satu jam setengah, adik ini dua jam setengah)," kata Bella.

Klik untuk gambar besar

Bella turut berkongsi swafoto pertama dia bersama anak keduanya yang ditutup wajah di laman Instagram miliknya pada Sabtu. Ruang komen di perkongsian tersebut dipenuhi dengan ucapan tahniah daripada netizen yang juga mendoakan agar Bella dan bayinya dalam keadaan baik.

Untuk makluman, Bella berkahwin dengan Aliff pada 9 September 2016 dan dikurniakan seorang cahaya mata lelaki sebelum ini bernama Mohd Ayden Adrean yang kini berusia tiga tahun.

www.myartis.com / Sumber & foto: mStar & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANPA MAMAT - SEPAHTU GANTI SEPAH

'Sepahtu' merupakan nama terbaru bagi dua bekas anggota kumpulan Sepah yang menubuhkan sebuah kumpulan baru selepas berpecah pada Ogos lalu. Ia kini hanya dianggotai oleh Jep dan Shuib tanpa Mamat.

"Kami nekad memilih haluan untuk bergerak berdua tanpa Mamat atas alasan tertentu setelah beberapa kali memberi peluang kepadanya.

“Kami tidak mampu bertahan lagi untuk bekerjasama dalam satu kumpulan. Jadi, kami memilih untuk berpecah dan menubuhkan kumpulan baru, Sepahtu selepas ditawarkan oleh MW Entertainment Sdn Bhd milik penyanyi Mawi.

“Kami suka bekerja dengan orang yang menghargai karya seni, jadi sebab itu kami menerima tawaran ini,” katanya dipetik sebagai berkata dalam satu sidang media ‘Sepahtu Bikin Album’ di Restoran Dapur Penyet, Maju Junction Mall, di sini, semalam.

“Orang mengenali Sepah dianggotai oleh saya, Shuib dan Mamat. Jadi, Mamat menjadi sebahagian daripada Sepah. Jadi, tidak adil jika kami menggunakan nama tersebut.

“Sebab itu kami menggunakan nama baru iaitu Sepahtu yang berbunyi seperti sepatu atau kasut yang mana bergerak sepasang di kiri dan kanan,” ujar Jep.

Dulu bertiga, kini hanya tinggal dua - klik untuk imej besar...


"TIADA HUBUNGAN CINTA ANTARA SAYA DENGAN DIA" - SITI NORDIANA

Sebelum ini, gosip hubungan cinta antara Siti Nordiana, 31, dengan pengurusnya sedang hangat diperkatakan di media sosial. Malah Nana dikatakan sudah bertahun-tahun menjalin hubungan cinta dengan pengurusnya itu.

Artikel terdahulu:

GOSIP - SITI NORDIANA & PENGURUSNYA HANGAT BERCINTA?

Bagaimanapun, juara Gegar Vaganza 2 ini telah tampil menafikan sekeras-kerasnya cerita yang kononnya dia kini menjalinkan hubungan dengan pengurus sendiri yang dikenali sebagai Anas.

Menurut Nana, dia menganggap gosip berkenaan sebagai resam untuk anak seni dan sekadar andaian sesetengah pihak yang pantas menjatuhkan hukuman. Kata penyanyi 'Cinta Hanya Sandaran' ini, dia tidak cepat melatah dengan cerita sebegitu.

Saat ini, katanya, dia selesa dengan status ibu tunggal kepada seorang anak lelaki, Mohamad Rayyan Nakhaie, hasil perkongsian hidup dengan pelakon drama, Mohd Faizal Yusup.

Untuk makluman, Nana dan Faizal berkahwin pada 2006 dan berpisah tiga tahun kemudian. Faizal yang kemudian berkahwin lain meninggal dunia akibat serangan jantung pada 2011.

Nana dan pengurusnya

"Memang tiada sebarang hubungan cinta antara saya dan Anas. Mungkin orang tengok dia selalu ke hulu ke hilir bersama saya atas urusan kerja, jadi mereka pantas menganggap adanya hubungan istimewa antara kami.

"Anas sudah lama menjaga kerjaya seni saya, sejak berada di bawah bumbung syarikat FMC lagi. Malah, saya juga mempunyai seorang pembantu peribadi wanita," ujar dipetik sebagai berkata.

Dalam perkembangan lain, Nana akan merakamkan single baharu tidak lama lagi.

"Saya sudah pun menerima sebuah lagu berkonsep pop yang belum diberi judul, hasil ciptaan Omar K. Cuma, saya belum sempat merakamkannya lagi. Sehingga kini, jadual saya masih padat dengan pelbagai undangan persembahan.

"Selain itu, saya juga sibuk menguruskan perniagaan jubah Paling Comel dan tudung di bawah jenama NanaRayyan," jelas Nana yang turut mencatat kemasyhuran hasil lagu duetnya bersama arwah Achik.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


GEGAR VAGANZA KE-9 TEMUI PENONTON 18 SEPTEMBER INI - SHILA AMZAH, JACLYN VICTOR, TOMOK ANTARA 13 PESERTA

Bermula 18 September ini, program realiti popular, Gegar Vaganza (GV) akan kembali dengan musim terbaru iaitu yang ke-9. Program tersebut yang akan mula bersiaran secara langsung dari MBSA selama 10 minggu pada setiap Ahad, jam 9 malam itu menyaksikan 13 orang penyanyi hebat bakal berentap bagi merebut gelaran juara.

13 penyanyi yang bakal menjadi pertaruhan edisi kali ini terdiri daripada enam penyanyi solo lelaki, enam penyanyi solo wanita dan satu penyertaan berkumpulan. Enam bintang solo wanita yang memberi saingan kali ini ialah Dina Nadzir, Pat Candy, Tom, Haida Hasnan, Shila Amzah dan Jaclyn Victor.

Sementara itu, senarai penyanyi solo lelaki yang turut menyahut cabaran musim ini ialah Roy Kapilla, Fuad Rahman, Hazrul Nizam, Bob Yusof, Tomok dan Asheed. Bagi penyanyi berkumpulan pula diwakili oleh VE yang dianggotai oleh Zaf, Cham, Adeeb dan Hakim.

Klik untuk gambar besar

GV9 masih mengekalkan format asal penjurian yang diadili berdasarkan sistem per markahan 100 peratus daripada barisan juri profesional. Barisan juri tetap terdiri daripada maestro muzik tersohor, Datuk Ramli MS, penyanyi legenda Indonesia, Hetty Koes Endang dan guru vokal berpengalaman, Datuk Syafinaz Selamat.

Edisi kali ini masih mengekalkan Nabil Ahmad sebagai pengacara, manakala tempat Jihan Muse diambil alih penyanyi dan pelakon popular, Elly Mazlein. Juara GV9 akan membawa pulang wang tunai bernilai RM100,000 beserta trofi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BIARLAH SAH DAHULU BARULAH KONGSI" - HANNAH MOHON MAAF, AKUI SUAMI BANYAK BIMBING

"Saya minta maaf sebab memang kurang selesa berkongsi hal peribadi. Alhamdulillah saya sangat gembira dan bersyukur kepada Allah kerana semuanya berjalan dengan lancar. Saya memang tak pernah nak muat naik dalam media sosial yang saya bercinta selama ini.

"Ini kerana bagi saya, biarlah kita sah dahulu barulah kita nak kongsi. Kita dahulukan yang wajib. Itu yang lebih utama," demikian kata pelakon dan penyanyi Hannah Delisha yang mengakui selama ini dia mengambil pendekatan untuk tidak berkongsikan kisah peribadi kepada umum.

Berita penikahan Hannah dengan pasangan pilihannya, Imam Shah semalam ternyata mengejutkan ramai. Hannah meluahkan rasa syukur majlis pernikahannya dengan suami yang juga pelakon di Singapura berjalan lancar. Kata Hannah, mereka memilih untuk melakukan perkara wajib terlebih dahulu.

Klik untuk gambar besar

Mengenali Imam Shah sejak berlakon bersama menerusi satu drama di Singapura lima tahun lalu, Hannah atau nama sebenarnya Hannah Adlina Blackburne Birch berkata suaminya yang banyak mendorongnya ke arah keagamaan.

"Saya kenal Imam ketika kami menjalani penggambaran drama bersiri berjudul 'Faculty' di Singapura lima tahun lalu. Imam seorang yang sangat penyabar, penyayang dan kelakar.

"Dialah yang sebenarnya banyak mendorong saya untuk lebih cenderung ke arah keagamaan. Alhamdulillah saya sekarang sedikit sebanyak adalah hasil bimbingan Imam juga," ujarnya.

Dalam pada itu, Hannah turut memohon peminat supaya mendoakan rumah tangganya dan terus menyokong kejayanya. Ujarnya, dia akan mengumumkan majlis bersanding kelak.

"Saya pohon semua untuk mendoakan kebahagiaan rumah tangga kami dan teruslah menyokong kerjaya saya. Majlis bersanding kami akan umumkan nanti. Insya-Allah, kami buat secara bersederhana sahaja untuk keluarga dan teman rapat.

"Mengenai tarikh, saya tak boleh nak beritahu lagi sebab biarlah kes Covid-19 yang sedang menular di seluruh dunia ini tamat dahulu. Bila keadaan kembali normal, barulah kami akan kongsi tarikh majlis bersanding," tuturnya.

www.myartis.com / Sumber & foto: Harian Metro, Instagram Hannah Delisha, Imam Shah & Ria X

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUNGKIN SAYA TIDAK MAMPU MEMBAHAGIAKANNNYA" - SERA AKUI SUKAR MAAFKAN SHUK

"Kami sudah berbincang untuk mengambil keputusan terbaik untuk masa depan. Saya akui, sampai satu tahap saya rasa tidak boleh maafkan Shuk lagi kerana itu hanya akan menyakiti diri sendiri.

"Bagaimana saya hendak membahagiakan orang lain kalau saya sendiri disakiti. Cukuplah sampai di sini sahaja, mungkin saya tidak mampu membahagiakannya. Jadi, kata sepatah juga sudah diambil untuk kebaikan bersama. Kami ada wakil peguam, kini segala urusan membabitkan peguam.

"Diakui, kami sedang mencari keputusan dan kata sepakat terbaik demi masa depan. Bagaimana pengakhirannya, itu kami masih belum tahu kerana ia masih dalam perbincangan. Saya serahkan pihak peguam untuk menyelesaikannya," demikianlah ujar isteri kepada pelawak Shuk Sahar iaitu Rossa Sera.

Klik untuk gambar besar

Selepas bertahun berdepan isu kecurangan, nampaknya kemelut rumah tangga pasangan ini seperti sudah berada di penghujung. Berhubung hal tersebut, Sera berkata dia dan Shuk masih berhubung namun hanya kerana anak-anak sahaja. Sera mengakui dia juga tidak boleh memaafkan suaminya lagi.

Menurut Sera, dia dan Shuk kini sedang mencari keputusan terbaik namun masih dalam perbincangan lagi. Dalam pada itu, Sera berkata dia mengharapkan keputusan terbaik serta apa yang berlaku pasti ada hikmah disebaliknya.

"Saya terima dan akur, dalam masa yang sama, cuba menjadi lebih baik untuk anak-anak. Alhamdulillah, Allah berikan kekuatan. Sudah tentu ada ketikanya saya tertekan dengan apa yang berlaku, tetapi saya perlu positif. Saya akui, segala-galanya memerlukan masa untuk meletakkan diri saya dalam keadaan hari ini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GV4: 'TITISAN' BAWA AISHAH JUARA, PEROLEH RM100K

Sememangnya rezeki bergelar juara Gegar Vaganza musim ke-4 (GV4) berpihak kepada penyanyi Aishah apabila membuat persembahan yang menyentuh hati semua orang.

Titisan air mata salah seorang juri selepas Aishah atau Wan Aishah Wan Ariffin, 52, menyampaikan lagu 'All By Myself' nyanyian asal Celine Dion bagaikan bayangan bahawa kejuaraan GV4 adalah miliknya.

Hetty Koes Endang ketika memberi komen sewaktu persembahan solo Aishah terpegun dengan kehebatan penyanyi itu menjiwai lagu yang disampaikan.

Dalam pentas itu juga, Aishah turut menyampaikan lagu 'Supergirls' duet bersama Liza Hanim menerusi pusingan battle.

Klik untuk gambar besar

Persembahan mantap dan mempersonakan daripada Aishah pada pentas akhir melayakkan beliau memperoleh hadiah wang tunai berjumlah RM100,000 sumbangan Astro dan penaja iaitu Qu Puteh serta trofi.

Penyanyi lagu 'Janji Manismu' itu turut menerima sebidang lot tanah banglo sumbangan Bina Megan Empire, pakej percutian ke Eropah Timur sumbangan selamatbercuti.com, barangan kemas sumbangan DSV Gold and Jewelry serta  baucer membeli belah Go Shop bernilai RM5,000.

"Terima kasih kepada Astro, juri, peminat dan semua yang menyokong saya selama ini," ujar Aishah.

Sementara itu, naib juara telah diduduki oleh Liza Hanim yang menerima wang tunai RM50,000, sebidang tanah lot banglo, pakej percutian ke Turki, barangan kemas dan baucer membeli belah Go Shop bernilai RM5,000.

Manakala, Lan Solo pula berada pada tempat ketiga dengan membawa pulang wang tunai berjumlah RM30,000, sebidang lot tanah banglo, percutian ke Boracay, barangan kemas dan baucer sumbangan Go Shop berjumlah RM4,000.

Tempat keempat yang menerima wang tunai RM20,000, pakej percutian ke Jogjakarta, barangan kemas dan baucer membeli belah Go Shop sebanyak RM3,000 itu diperoleh Hazami.

Firman pula berada pada tempat kelima yang mendapat wang tunai RM15,000, barangan kemas dan baucer membeli belah Go Shop berjumlah RM2,000.

Akhirnya sekali, Tia yang menduduki tempat keenam menerima wang tunai sebanyak RM10,000, barangan kemas dan baucer sumbangan Go Shop berjumlah RM1,000.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KELIHATAN MESRA BERSAMA - SHARNAAZ & AZIRA SHAFINAZ ADA HUBUNGAN CINTA?

Semua sedia maklum mengenai bekas isteri kepada pelakon Sharnaaz Ahmad iaitu Noor Nabila telah pun selamat melangsungkan perkahwinan bulan lalu.

Dek kerana itu, ramai yang mendoakan Sharnaaz segera bertemu jodoh. Namun baru-baru ini, tiada angin tiada ribut timbul dakwaan mengatakan Sharnaaz sudah bertemu pengganti.

Menerusi laman Cari Forum, hangat diperkatakan gambar mesra bapa kepaada Jebat Jayden Ahmad itu bersama ahli kumpulan DeFam, Azira Shafinaz.

Klik untuk gambar besar

Melihat pada gambar yang dikongsikan di Insta Story, Sharnaaz mengucapkan terima kasih kepada Azira dengan disertakan emoji 'kiss' kerana memberikan hadiah pelitup muka.

Sebelum ini, Sharnaaz juga dilihat ada memuat naik posting mengucapkan selamat ulang tahun kelahiran buat Azira pada September lalu.

Malah, di Twitter juga ada beberapa netizen mengatakan Sharnaaz dan Azira serasi bersama serta berharap kedua mereka bertemu jodoh.

Untuk makluman, Sharnaaz mendirikan rumah tangga dengan Noor Nabila pada 31 Mac 2017, namun bercerai pada Julai tahun lalu. Hasil perkahwinan tersebut, mereka dikurniakan seorang cahaya mata lelaki bernama Jebat Jayden Ahmad.

Tahun lalu, media melaporkan Azira sedang bercinta dengan ahli perniagaan, Yasser Khan. Bagaimanapun,setakat ini masih tidak diketahui status hubungan mereka.

www.myartis.com / Sumber & foto: Cari Forum & ohmymedia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR : DUA KALI LAFAZ - ELLY MAZLEIN KINI SAH ISTERI AZMI HATTA

Pelakon lemah lembut yang sering mencuri hati penonton, Elly Mazlein, 34, pagi tadi selamat bergelar isteri kepada Azmi Hatta dengan dua kali lafaz di surau As Sakinah Putra Perdana, Puchong, Selangor.

Mereka dinikahkan oleh bapa Elly sendiri yang merupakan wali, Syed Hanafi Syed Abdullah serta disaksikan oleh juru nikah iaitu Penolong Pendaftar Nikah Kariah Taman Putra Perdana, Ahmad Baie Jaaafar.

Hantaran dari pihak lelaki ialah 7 dulang berupa tas tangan, kasut, cincin, kek, sireh junjung dan cincin serta mas kahwin sebanyak RM300.

Manakala bagi pihak perempuan pula membalas dengan 9 dulang hantaran berupa kasut, jam tangan, cincin, kek, coklat, haruman lelaki, beg bimbit, cermin mata hitam.

Elly atau nama sebenarnya Sharifah Aida Mazlina, dan Azmi kemudian diraikan secara ringkas dalam jamuan makanan serta makanan beradab di halaman surau tersebut.

Selepas majlis akad nikah, Elly dan suaminya Azmi menziarahi pusara ibunya yang meninggal dunia pada Mei lalu yang terletak bersebelahan surau As Sakinah.

"Alhamdulillah setelah beberapa kali kami membuat perancangan akhirnya kami dipermudahkan   untuk melangsungkan pernikahakan kami hari ini.

"Saya tidak sabar untuk melangkah ke fasa baru dan sesungguhnya sudah bersedia untuk menjalankan tanggungjawab sebagai seorang isteri, insyaAllah.

"Saya memilih untuk mengadakan majlis di sebelah pusara ibu kerana sejak pemergiannya, setiap hari saya pergi menziarah kuburnya. Jadi saya ingin hari bersejarah ini diadakan dengan ibu saya," ujar Elly yang sebelum ini bertunang dengan Azmi pada 29 Mei 2011 di Bukit Kiara Equestrian. Resort.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


OBJEK MACAM BOLA API DI LANGIT KETIKA PENERBANGAN MALAM - RAJA ILYA TERKEJUT

"Ape tu? What is that? Unsolved puzzle 🧩 till today I still can't believe, 5yrs fly jadi cabin crew x pernah nampak benda Macam ni. This happened flight malam dari kk balik KL lepas habis shoot #syurgakutaksempurna.

"APAKAH ITU? Do you know? #miracle #sky #unknown #mystery #mistery #coldfiles," demikian tulis pelakon dan model, Raja Ilya yang berkongsi satu video misteri lama yang dirakamkan lalu dikongsikan menerusi Instagram buat tatapan para pengikutnya.

Menurut Ilya, objek berupa seakan-akan belola api itu tidak pernah dilihatnya sepanjang menjadi kru kabin selama lima tahun sebelum ini.

Klik untuk gambar besar

Jelasnya lagi, objek tersebut yang turut disedari penumpang lain dirakam ketika mengikuti penerbangan dari Kota Kinabalu menuju ke Kuala Lumpur sejurus tamat penggambaran drama lakonannya, 'Syurgaku Tak Sempurna'.

Lalu, muat naik tersebut mendapat perhatian lalu masing-masing memberikan pandangan sendiri menerusi ruangan kapsyen.

www.myartis.com / Sumber & foto: Media Hiburan & Instagram Raja Ilya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANITA BAHAROM TERKILAN: "KEJAM! PERMAINKAN KESIHATAN ORANG MACAM NI"

Pelakon Anita Baharom menerusi laman Instagram telah meluahkan rasa terkilan apabila munculnya sebuah video di YouTube yang menyebarkan fakta tidak betul berhubung situasi terkini kesihatannya. Tambah memburukkan keadaan, tajuk yang digunakan itu seakan menimbulkan fitnah apabila mendakwa Anita kini sedang terlantar.

Anita berkata dia terkejut apabila secara tiba-tiba dihubungi oleh saudara mara, jiran serta komuniti masjid mahu menziarahinya: "Saya waktu tu ada di luar, tiba-tiba ramai yang telefon kata nak datang ziarah. Bukan saja kakak, sampai geng masjid pun kata nak ziarah.

"Rupanya, mereka datang tu selepas tonton video di YouTube bertajuk 'Terlantar Sakit, Netizen Terkejut Dan Tak Sangka Lihat Keadaan Anita Baharom Sekarang'. Terkejut la saya bila masa pula saya terlantar," katanya. Klik untuk gambar besar

Menurut Anita, bukan hanya tajuk yang digunakan keterlaluan, malah saluran YouTube itu turut menggunakan gambarnya yang baru melahirkan anak di ward pada enam tahun lepas untuk mensensasikan video tersebut.

"Channel ini tidak pernah interview saya, hanya mengambil dari pihak lain tanpa kebenaran. Kejam! tajuk yang mengelirukan telah membuat saya sangat sedih. Boleh ya mempermainkan keadaan kesihatan orang macam ni.

"Saya positif dan lawan sakit saya ni kerana Allah, saya kuatkan semangat lawan sakit saya senang-senang je pihak ini gunakan tajuk tentang sakit. Kalau nak jadi wartawan tolong laa jadi wartawan yang beretika dalam membuat laporan. Jangan buat kerja mudah hanya mengambil hasil kerja orang," ujarnya.

Tambah Anita, buat semua rakan dan sahabat terdekat termasuk di media sosial diharapkan tidak terpedaya dengan fitnah video tersebut: "Saya sekarang dalam keadaan sihat tidak terlantar seperti tajuk artikel di atas. Yaa saya pejuang SLE, cerita tentang saya sakit tak boleh jalan tu semua berlaku sebelum-sebelum ni yang mana sekarang alhamdulillah Allah berikan kesihatan pada saya sedikit demi sedikit.

"Masih ada sakit tapi bukan laa sekarang ni tengah terlantar. Mohon doakan saya sembuh sepenuhnya kuasa Allah siapa yang tahu. Terima kasih atas doa kalian saya doakan Allah berikan kebaikan buat anda juga," jelasnya.

www.myartis.com / Sumber & foto: Astro Gempak & Instagram Anita Baharom

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIMPATI NASIB MANGSA BANJIR, PUNCA ZAHID RAHSIAKAN PERKAHWINAN KEDUA

"Saya juga tidak berniat untuk merahsiakan pernikahan ini kerana saya sangat bersimpati dengan nasib mangsa banjir. Jadi saya ambil masa untuk umumkan kepada orang ramai.

"Semasa pernikahan berlangsung ada kenalan dan ahli keluarga yang memuat naik gambar dan video, cuma saya memilih untuk kongsikannya malam tadi," itulah jelas penyanyi Zahid Baharudin, 41, berhubung perkahwinan kali keduanya yang dirahsiakan sebelum ini.

Difahamkan, Zahid menamatkan zaman duda dengan wanita pilihan hati bernama Nurul Shuhada Osman, 26, dengan sekali lafaz dan mas kahwin sebanyak RM2,000 dalam satu majlis pernikahan yang diadakan di Masjid Terapung Tanjung Bungah, Pulau Pinang jam 10.30 pagi Ahad lalu.

Tambah Zahid, dia mengenali Nurul kira-kira tiga tahun lalu ketika sedang membuat persembahan 'busking'. Dalam masa sama, Zahid memberitahu, tarikh pernikahan pada 19 Disember itu turut jatuh pada hari kelahirannya.

Klik untuk gambar besar

Menurut Zahid, dia mengakui berfikir panjang untuk memegang gelaran suami buat kali kedua dan berharap ikatan rumah tangga yang baru dibina akan berkekalan hingga akhir hayat.

"Saya mengenali Nurul ketika dia menjadi penonton untuk sebuah persembahan saya kira-kira tiga tahun lalu. Bertitik-tolak dari situ, hubungan kami semakin serius dan nekad untuk melangkah ke fasa seterusnya. Alhamdulillah, Ahad lalu kami sah bergelar suami isteri.

"Perkahwinan kali kedua ini saya memang ambil masa nak buat keputusan. Beberapa kali saya bertanya kepada isteri mengenai keputusan yang bakal dibuat. Alhamdulillah dia sedia menerima saya seadanya. Cuma menjelang hari pernikahan banyak dugaan yang berlaku memandangkan proses pernikahan sewaktu musim pandemik ini sangat mencabar.

Untuk makluman, Zahid yang juara Akademi Fantasia musim kedua (AF2) itu bercerai dengan bekas isterinya, Sarah Julifa Yusof pada 18 Julai 2019. Hasil perkongsian hidup, pasangan itu dikurniakan seorang anak lelaki Zareef Nufael yang kini berusia tujuh tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANG NAFKAH ANAK, NASIHATKAN KEKASIH BARU - BEKAS ISTERI TEGAR DIPUJI BERSIKAP 'OPEN MINDED'

Penyanyi Tegar Septian yang sebelum ini mengumumkan perceraian dengan isterinya, Sarah Sheilka pada hujung Jun lalu itu kini dilihat kembali menjalinkan hubungan cinta dengan seorang wanita dikenali sebagai Olla Putri Octaviani.

Tegar yang terbuka berkongsi kisah cinta baharunya itu baru-baru ini telah mengadakan sesi siaran langsung di laman TikTok yang turut disertai oleh bekas isterinya.

Dalam sesi tersebut, Sarah berlapang dada menerima teman baharu bekas suaminya itu, selain menitipkan kata-kata pesanan kepada Olla supaya menjaga Tegar. Dalam masa sama, Sarah turut menasihati Olla agar tidak terlalu banyak berkongsi masalah yang boleh mengundang kecaman netizen.

Klik untuk gambar besar

Sarah juga memohon agar Tegar dapat memberi wang nafkah bagi membeli keperluan buat anak mereka, Abidzar Oktaviano Putra Septian

"Sebagai teman, saya nasihatkan tolong bataskan bercakap di Instagram berkaitan kita bertiga. Untuk berjumpa buat masa ini saya belum sedia. Biarlah saya bertenang dahulu.

"Hubungan kita baik sahaja. Kepada Olla tolong jaga Tegar. Kalau Tegar ada wang terus pindahkan kepada ibu saya untuk keperluan anak. Sekarang ini anak lagi banyak keperluan," katanya.

Sementara itu, Sarah sempat menasihatkan Tegar supaya berubah dan sekali lagi menegaskan bahawa perpisahan mereka sebelum ini bukan disebabkan masalah kewangan.

Menjengah ke ruangan komen, rata-rata netizen memuji kematangan bekas isteri Tegar yang bersikap terbuka tentang hubungan penyanyi itu dan kekasih baharunya.

Untuk makluman, Tegar mendirikan rumah tangga dengan Sarah pada Mac 2020 dan mereka dikurniakan seorang cahaya mata lelaki iaitu Abidzar Oktaviano Putra Septian yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKA AKAUN IG ANAK - ELFIRA LOY KONGSI AMALAN SEBELUM BERSALIN

Menerusi kemas kini terbaru di akaun Instagram yang diwujudkan khas buat anak sulungnya, Muhamad Rayyan Khalaf (@muhamadrayyankhalafofficial), pelakon Elfira Loy telah berkongsi amalan yang sering diamalkan sebelum melahirkan puteranya itu.

Menurut Elfira selain membaca Al-Quran, dia juga tidak putus berdoa sejak hari pertama mendapat berita mengenai kehamilannya sehinggalah melahirkan Rayyan: "Day 7. Alhamdulillah, he is such a good boy. I feel like crying, I thought it would be harder tapi tak, kadang-kadang El yang kejut dia sebab rindu.

"Rasa bersyukur sangat semuanya Allah permudahkan dari awal sampai sekarang with this lilttle munchkin. Terima Kasih Ya Allah. Takde rahsia atau tips yang El nak berikan. But one thing for sure, El tak pernah putus doa dari hari pertama El tahu El pregnant sampai ke hari Rayyan dilahirkan.

Klik untuk gambar besar

"Bacaan surah Maryam, Yusuf, Luqman, Al-Fatihah, 3 Qul, bacaan Al-Quran dan surah Al-Mulk yang setiap malam ayah dan mama baca dalam kereta on the way balik yang menjadi amalan dan kepercayaan. Dah hujung-hujung mama El banyak pesan untuk solat Tahajud, solat sunat taubat, solat hajat sampi ke nak pilih doctor dan hospital pun El istikarah.

"Sebab tu dah week 30 baru El pilih hospital bersalin sebenarnya. Because im scared. Takut tidak mendapat keredhaan Allah SWT. Semoga Muhamad Rayyan Khalaf, sentiasa menjadi anak yang baik. (Amin ramai-ramai okay)," tulis Elfira yang berkahwin dengan Faris Khairol Anuar pada 1 Januari lalu dalam sebuah majlis tertutup dan telah selamat melahirkan putera sulungnya itu pada 1 Oktober lalu.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - KELUARGA BAHAGIA ASHRAF MUSLIM

Gambar keluarga bahagia Ashraf Muslim yang menarik perhatian ramai... tambah-tambah apabila Ashraf kembali popular melalui drama bersiri 'Mr Boss Miss Stalker' yang diputarkan di slot Dahlia di TV3.

Malah kehadiran anak ketiga mereka, Anas Ashraf, bagai melengkapkan lagi kebahagiaan mereka.

Jom tengok!

Foto: Ashraf Muslim IG & Bapa Dayana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


16 GAMBAR - GITARIS HUJAN, AG COCO SELAMAT NIKAH

Pagi semalam, gitaris kumpulan Hujan, Mohd Hezry Mohd Hafidz atau lebih dikenali sebagai AG Coco telah selamat diijabkabulkan dengan Zuliana Eusoff atau Zue dengan sekali lafaz.

Pada majlis akad yang berlangsung di kediaman keluarga pengantin perempuan di Kelana Jaya itu menyaksikan pasangan ini dinikahkan sendiri oleh bapa pengantin perempuan. AG Coco turut menyerahkan mas kahwin RM15,000 berserta tujuh dulang berbalas sembilan.

Difahamkan, AG dan Zue mula berkenalan pada akhir tahun lalu, seterusnya bertunang pada 19 Mei lalu. AG Coco menyerahkan mas kahwin RM15,000 berserta tujuh dulang berbalas sembilan.

"Alhamdulillah, niat suci kami direstui dan terima kasih kerana mendoakan kebahagiaan kami," kata AG yang mengakui mula tertarik untuk mendekati isterinya yang juga penyanyi daripada kumpulan duo, Hani & Zue ketika diberi tanggungjawab menggubah lagu 'Biar'.

AG berkata, keterbukaan Zue dalam menerima pendapat setiap kali mereka berbincang membangkitkan keserasian hingga membibitkan perasaan cinta.

"Kami semakin akrab sejak April lalu dan selepas tiga kali keluar bersama, saya dapat rasakan Zue memiliki kriteria yang dicari sebagai suri hati. Kami memiliki banyak persamaan, malah sering sependapat dalam banyak perkara.

"Memandangkan kita akan bersama pasangan sepanjang hayat, sudah semestinya saya mengimpikan dipertemukan dengan wanita yang boleh berbicara mengenai apa saja topik.

Selepas tiga kali pertemuan, saya meluahkan hasrat kepada Zue untuk menjalin hubungan serius dan ingin menyuntingnya sebagai isteri. Kami tidak bercinta lama dan selepas mendapat keizinan, saya terus bertemu keluarganya untuk melamar," ujarnya.

Pasangan yang akan diraikan pada majlis resepsi di sebuah hotel di Subang Jaya pada 24 Disember ini merancang untuk mengerjakan umrah pada bulan depan selepas selesai acara bertandang di Kedah.

--- IKLAN ---

GAMBAR LAIN:
Klik untuk size besar

Sumber: Berita Harian

Foto: #agzuefinally

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERCALON MTV EUROPE MUSIC AWARDS 2020 - K-CLIQUE IMPI GENGGAM TROFI

"Semestinya sangat bersyukur memandangkan kami bukan siapa-siapa. Kini kami sudah ke pentas antarabangsa pula. Tidak terjangkau akal bahawa suatu hari nanti kami akan dicalonkan untuk MTV EMA.

"Sudah dapat dicalonkan pun sangat membanggakan buat kami dan ia terlalu besar. Semoga peminat akan menyokong serta mengundi kami dalam misi menggenggam trofi berprestij itu," ujar kumpulan hip hop popular tempatan, K-Clique.

Ia berikutan mereka berjaya melakar sejarah tersendiri apabila dicalonkan dalam kategori Artis Asia Tenggara Terbaik untuk Anugerah Muzik Eropah MTV 2020 (MTV EMA 2020) yang bakal berlangsung 8 November 2020.

"Pengiktirafan tersebut sangat besar memandangkan kami adalah pendatang baharu dalam industri muzik tempatan dan kami tidak menyangka akan berada di pentas antarabangsa pula.

"Fokus kami hanya mahu menghasilkan muzik terbaik dan berkualiti. Kami melakukannya dengan seikhlas hati dan menyerahkan kepada pendengar sama ada mahu menyukainya atau tidak," jelas salah seorang anggotanya, Somean.

Klik untuk gambar besar

Bagaimanapun, kemungkinan K-Clique memenangi anugerah itu agak sengit apabila artis Indonesia yang mempunyai jutaan peminat iaitu Agnez Mo turut tercalon. Selain itu, antara selebriti Asia Tenggara lain yang turut sama berentap adalah Ben & Ben (Filipina), Benjamin Kheng (Singapura), Violette Wautier (Thailand) dan Jack (Vietnam).

Untuk makluman, sebelum ini penyanyi rap Joe Flizzow yang mewakili negara ini mencipta sejarah memenangi trofi Artis Terbaik Asia Tenggara untuk Anugerah Muzik Eropah MTV 2018 yang berlangsung Bizkaia Arena, Barakaldo, Basque Country, Sepanyol.

Dia berjaya menewaskan Afgan dari Indonesia; IV of Spades (Filipina); Minh Hang (Vietnam); Slot Machine (Thailand); The Sam Willows (Singapura) dan Twopee Southside (Thailand).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOLONG MAAFKAN ISTERI SAYA JIKA ADA MENYAKITI SESIAPA - SHUIB

"InsyaAllah saya cukup yakin isteri saya kuat, saya cukup yakin dia akan balik ke rumah ni, anak-anak semua mendoakan dia.

"Harap Allah angkat doa kita semua, InsyaAllah Sarah akan sihat dan kita doakan juga untuk semua yang berjuang melawan Covid-19 ini," demikian doa Shuib, suami kepada Siti Sarah yang kini kritikal selepas melahirkan bayi semalam.

Tambah Shuib, sepanjang mengenali isterinya, Sarah banyak memberi pengalaman istimewa dalam hidupnya yang telah mengubah dirinya.

"10 tahun kenal Sarah, dia lah yang mendewasakan saya dan mendoakan. Saya mohon maafkan segala-gala sekiranya Sarah ada menyakiti hati sesiapa dan halalkan makan minumnya agar dipermudahkan perjalanannya," ujarnya dipetik sebagai berkata sebelum majlis bacaan Yasin dan doa untuk Siti Sarah malam semalam.

Klik untuk gambar besar

"Allah nak ajar saya. Saya mohon kalau boleh setiapkali solat doakan Sarah sampai bila-bila," tambahnya.

Dalam pada itu, Shuib turut memohon kepada semua orang untuk memaafkan sekiranya Sarah pernah menyakiti hati mereka sebelum ini.

Untuk info, majlis bacaan Yassin itu turut disertai oleh Datuk Dr Mohd Fadzillah Kamsah serta rakan-rakan artis antaranya Lah Ahmad, Bob Yusof dan Liza Hanim.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI TWERK SABRONZO DOLLA TERIMA KECAMAN, TIDAK SESUAI DILAKUKAN WANITA MUSLIM

Pasti ramai tahu mengenai kumpulan Dolla yang dianggotai oleh empat orang gadis yang digelar Blackpink Malaysia. Namun baru-baru ini hangat diperkatakan mengenai salah seorang ahli kumpulan tersebut yang dikecam netizen selepas membuat aksi tarian di aplikasi TikTok.

Menerusi satu video, ahli kumpulan tersebut iaitu Tabby, Angle dan Syasya sedang menari bersama, namun tarian 'twerk' yang dilakukan oleh Sabronzo menjadi perhatian ramai. Ia berikutan aksi 'twerk' yang dilakukannya dikatakan agak keterlaluan dan menggairahkan.

Seperti sudah dijangka, aksinya itu mengundang kecaman netizen yang menyifatkan aksinya itu melampau dan tidak sesuai dilakukan oleh wanita Muslim.

Tidak kurang juga ada yang meluahkan rasa sedih melihat pemakaian Sabronzo atau nama sebenarnya Wan Sabrina kerana pemakaian ahli kumpulan lain bukan beragama Islam iaitu Tabby dan Angle lebih sopan.

Klik untuk gambar besar

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSITIF C0V1D - PENYAMPAI RADIO MOLEK FM, FIZIE ROSLAN & ISTERI JALANI KUARANTIN KENDIRI

Positif C0V1D... itulah yang dihadapi penyampai radio Molek FM, Fizie Roslan dan isterinya iaitu Fatin Syarmimi Izzati Mohd Idris apabila disahkan terkena wabak tersebut semalam.

Fizie berkata, dia bagaimanapun bersyukur apabila dua anaknya tidak mengalami nasib sama kerana mereka kini berada di Kelantan.

"Selepas dua tahun bertahan dan sedaya upaya melindungi diri, akhirnya saya tewas juga apabila dijangkiti C0V1D. Kalau sebelum ini saya sering mendengar cerita rakan-rakan dalam industri seni terkena jangkitan C0V1D, tapi kali ini terkena pada diri sendiri.

Klik untuk gambar besar

"Mujurlah dua anak berada di Kelantan bercuti dengan nenek mereka. Tak dapat bayangkan jika mereka berada bersama saya dan isteri," katanya.

Menurut Fizie, dia mula demam dan tidak sedap badan sejak Selasa lalu: "Saya rasa nak demam dan ingatkan hanyalah sakit biasa. Akhirnya, saya putuskan untuk buat ujian calitan menerusi khidmat klinik bergerak. Sekarang saya dan isteri akan menjalani kuarantin kendiri di rumah selama 10 hari," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROZITA CHE WAN DAPAT BAYARAN 'BESAR'

Jika sebelum ini Rozita Che Wan, 38, didakwa meminta bayaran RM3,000 untuk satu siri drama dan ditolak oleh Grand Briliannce Sdn Bhd (GBSB) yang menganggap ia tak masuk akal, namun bagi sebuah syarikat produksi lain pula ia dianggap sebagai berpatutan dengan populariti pelakon itu.

Ini kerana penerbit Zeel Production, Fadzil Teh mengakui Rozita Che Wan mampu menarik lebih ramai penonton berbanding pelakon lain.

“Kami terpaksa mengeluarkan bayaran yang agak tinggi atas permintaan Rozita dan telah dipersetujui kedua-dua belah pihak.

“Ini kerana kami perlu meneruskan kesinambungan cerita 'Kiah Mai Pulak' memandangkan dia merupakan pelakon utama yang mampu menarik ramai penonton.

“Walaupun dia meminta bayaran yang mahal, tetapi dia masih memberikan komitmen yang tinggi serta menyediakan kostum sendiri yang cantik-cantik untuk penggambaran drama ini.

“Kostum yang dipakai lebih menyerlah dan berwarna-warni berbanding sebelum ini. Dia sanggup membeli sendiri kostum-kostum tersebut. Mengenali Rozita, dia bukanlah seorang yang mudah memakai baju yang ditaja. Lagipun susah untuk mencari penaja yang mampu menepati seleranya,” kata Fadzil dipetik sebagai berkata.

Kiah Mai Pulak merupakan kesinambungan daripada drama Kiah Pekasam yang pernah disiarkan di Astro Warna (saluran 132).

Difahamkan, Kiah Mai Pulak menceritakan Che Kiah telah diminta oleh pihak istana supaya mengendalikan sebuah resort yang baru saja ditubuhkan di daerah Kuala Perlis. Kiah serba salah namun dengan semangat dan tunjuk ajar, Kiah berjanji untuk mengusahakan resort itu hingga berjaya.

Drama bersiri ini masih mengekalkan muka-muka lama seperti Fendy London, Azza Rima, Cip Puteh, Sabrina Ali, Sheila Rusly, Eizlan Yusof dan Aiman (Mentor). Selain itu, ia turut menggandingkan pelakon kontroversi yang pernah dikatakan bercinta dengan Rozita iaitu  Zain Saidin.


NETIZEN DOA SHUK DAPAT KEMBALI KE PANGKUAN ISTERI, DIMINTA SOLAT TAUBAT

"Kalau ada jodoh, kembalilah kepada Sera dan anak-anak. Tolonglah Shuk, hargai mereka hingga hujung nyawa. Seksa berpisah dengan anak-anak!" - "Doa saya, semoga Shuk dan Sera dapat kembali semula sebagai suami-isteri. Pujuklah isteri, buat solat taubat Shuk."

"Usaha tanpa minta bersungguh-sungguh pada Allah memang susah kerana abang banyak kali melukakan," antara komen netizen yang masih berharap pelawak Shuk Sahar dan isteri dapat kembali bersama memperbaiki rumah tangga mereka demi anak-anak, meskipun belum meletakkan sebarang nokhtah dalam hubungan mereka.

Perkara itu diluahkan beberapa netizen dalam ruangan komen menerusi sebuah video yang dimuat naik oleh Shuk di TikTok miliknya pada Rabu. Menerusi video berkenaan, Shuk atau Muhammad Shukri Mohammed Sahar, 36, dilihat meluangkan masa bersama dua anaknya di sebuah pusat beli-belah di Subang Jaya.

Sementara itu, ada juga dalam kalangan netizen yang berharap Shuk terus menjalankan tanggungjawab sebagai seorang bapa dengan baik walaupun hubungannya dengan isteri berakhir dengan perpisahan.

Klik untuk gambar besar

"Mungkin bukan suami yang baik, tetapi boleh jadi ayah terbaik untuk anak-anak." - "Apa pun yang terjadi jangan pernah lupa anak-anak. Semua yang berlaku ada hikmah. Semoga yang terbaik buat awak." - "Lebih elok begini, anak-anak perlukan awak," kata beberapa netizen yang lain pula.

Terdahulu, Sera atau nama sebenarnya Rossalenna Natassyaih Asshaferah dilaporkan telah memfailkan perceraian terhadap Shuk pada November tahun lalu namun sehingga kini status perkahwinan mereka masih menjadi tanda tanya.

Malah Sera yang ditemui media pada Isnin lalu enggan membuka mulut tentang status rumah tangganya namun memberitahu masih sayangkan Shuk sebagai seorang rakan.

Untuk makluman, pasangan itu berkahwin pada 2015 dan dikurniakan dengan dua cahaya mata iaitu Nur Qurratu Ain, 5, dan Nur Assyifatu Aimi, 2 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EMRAN IMBAS KENANGAN MANIS - MUNGKINKAH ERRA TERBUKA HATI?

Meskipun bagai ditolak hasrat murninya oleh Erra Fazira, namun nampaknya Engku Emran seolah tidak berputus asa. Hashtag #prayformomandayah tetap diteruskan demi kegembiraan anak tersayang dan kenangan lampau yang mencuit perasaan.

Terkini, Emran dilihat telah memuat naik foto kenangannya bersama Erra di laman sosial miliknya. Menurut Emran, gambar-gambar itu ditemui selepas dia membuka kotak yang mengandungi gambar-gambar lamanya bersama bekas isterinya itu dan ramai lagi.

Kenangan terindah - klik gambar untuk size besar

Mungkinkah dengan mengimbas kenangan tersebut, Erra bakal sejuk hatinya?

Marilah sama-sama kita doakan yang terbaik buat mereka. Bak kata Erra, jangan didesak... tetapi kita seharusnya beri dia masa untuk memulihkan lukanya! Tak gitu?

#prayformomandayah

Keratan akhbar yang disimpan oleh Emran

Kasih seorang ibu

Comel - Emran ketika masih kecil - 1979

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISTERI TOMOK: "PENANTIAN 5 TAHUN UNTUK DAPAT BABY GIRL DIMAKBULKAN... DALAM USIA 41 TAHUN"

Menerusi satu satu posting terkini di laman Instagram, isteri kepada Tomok iaitu Rahayu Abas ada berkongsi coretan perihal penantian dia sekeluarga dalam menantikan zuriat perempuan. Jelasnya yang mesra disapa Ayu, dia bersyukur kerana rezeki untuk mendapatkan cahaya mata perempuan dimakbulkan.

Malah, dia turut meminta para ibu seusia yang ingin tambah zuriat agar terus usaha dan jangan putus doa. Ayu turut mendedahkan, dia mendapat tahu kehamilan sebaik pulang bercuti dari Pulau Tioman: "Journey of my baby girl. Alhamdulillah... syukur ke hadrat Allah... rezeki dan penantian selama 5 tahun untuk dapat baby girl dimakbulkan.

"Memang agak sukar untuk conceive terutama ibu-ibu yang sudah berusia atau mempunyai masalah (I'm feeling it too)... tapi harap ibu-ibu diluar sana jangan putus asa... teruskan berusaha and berdoa," pintanya. Finding I'm pregnant after coming back from holiday at Pulau Tioman dalam usia 41 tahun.

Klik untuk gambar besar

"Gembira, risau and mcm2 perasaan coz it's a risk of baby & mother health too.. but keep going doa and think positif and also jaga diri. After 40 weeks, Rabu malam start mild contraction... dibu tak boleh tido over night... the contraction keep going and continuing untill subuh hari khamis... dibu berkira2 nak ke hospital.

"Bukan apa dibu kesian dekat 2 little boys dibu still sleep... nak bangun subuh dibu tengok ada bleeding... ooo... maybe dah tanda kot.. dgn contraction yg berterusan I keep jalan rilek2... siap2kan diri.. bag semua dah ready dalam kereta then kejutkan my hubby.

"Sampai hospital, checking that dibu dah ada bukaan 3cm... and the contraction keep continuing... I did COVID-19 test too... lepas azan zohor dalam 1.25pm lahirlah seorang princess berat around 2.98kg pada 04.06.2020.

"And of course kelahiran dalam waktu-waktu COViD-19 kita terikat dengan SOP yang harus di ikuti... just handling my baby for a while... dibu kene isolate dgn baby sehingga result COVID-19 keluar. Terima kasih to all my family, friends and follower yang wish and doakan dibu sepanjang tempoh pregnancy sampai deliver.

"Thank you to my lovely husband yang sentiasa ada dalam susah & senang.... we manage to harungi bersama dengan dugaan, kekangan, halangan & everything together.... I love u so much... ayu sayang shah. To Arrian & Andra wait for dibu k... will bring your little princess sister going back home soon," tulisnya panjang lebar.

Untuk makluman, Ayu mendirikan rumah tangga bersama Tomok atau nama sebenarnya, Shah Indrawan Ismail, pada 2 Julai 2011. Hasil perkongsian hidup, keduanya turut dikurniakan dua anak lelaki iaitu Arrian yang berusia lapan tahun dan Andra, lima tahun.

www.myartis.com / Sumber & foto: Media Hiburan, Instagram Rahayu Abas & Tomok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAHAN SHARNAAZ: "DEK BISIKAN SYAITAN & IBLIS, KITA MAKIN JAUH... MY BOY"

"Selamat malam sayang ba @jebatjayden. Dek bisikan syaitan dan iblis, kita makin jauh.. Tapi seinci cek tak pernah jauh dari minda dan hati ba. My life, my power, my boy," tulis pelakon Sharnaaz Ahmad yang meluahkan rasa rindu terhadap anak lelakinya, Jebat Jayden menerusi sebuah entri di akaun Instagram Stories miliknya.

Kata Sharnaaz makin lama dirinya makin berjauhan dengan anak kesayangannya itu. Pada 31 Ogos lalu, isteri Sharnaaz, Noor Nabila Mohd Noor mengesahkan sudah memfailkan perceraian terhadap pelakon itu. Kemudian pada 11 September lalu, Mahkamah Rendah Syariah memerintahkan pasangan itu perlu menjalani proses Jawatan Kuasa Pendamai (JKP).

Kemelut perkahwinan antara Sharnaaz dan Nabila memasuki episod baharu apabila pelakon itu memfailkan permohonan nusyuz pada 30 September baru-baru ini. Pada 6 November lalu, mahkamah memutuskan pasangan ini perlu ke peringkat seterusnya iaitu hakam selepas gagal mencapai penyelesaian dalam jawatankuasa pendamaian (JKP) yang sebelum ini dilantik.

Pasangan itu berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan itu mereka dikurniakan seorang cahaya mata lelaki bernama Jebat Jayden yang kini berusia setahun.

Klik untuk gambar besar

www.myartis.com / Sumber & foto: Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI BERGELAR NENEK - NORMALA SAMSUDIN TIMANG CUCU LELAKI

"Alhamdulillah, sujud syukur atas segala-galanya Ya Allah. Terima kasih atas doa-doa kalian. Ruhila selamat melahirkan 'baby boy' (bayi lelaki), dan rasmilah saya sebagai Tok Mama," demikian kongsi bekas personaliti televisyen, Datin Seri Normala Samsudin, 58, yang kini bergelar nenek apabila anak perempuannya, Ruhila Roslan melahirkan anak sulungnya.

Normala yang begitu teruja, berkongsi berita gembira ini di laman Instagram dengan memuat naik beberapa foto Ruhila dan suaminya di wad bersalin di sebuah hospital.

Berita ini turut disambut gembira pengikutnya termasuk rakan-rakan selebriti antaranya Uyaina Arshad dan Datin Alyah yang mengucapkan tahniah buatnya serta keluarga.

Klik untuk gambar besar

Untuk makluman, Ruhila dan suaminya, Majid Nazli melangsungkan pernikahan dalam majlis serba sederhana ketika pelaksanaan Perintah Kawalan Pergerakan (PKP) pada Januari tahun lalu.

Sementara itu, anak lelakinya, Ashraf Roslan pula melangsungkan perkahwinan dengan pasangannya Hilyati pada 1 Jun tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA TAK DAPAT NYANYI DI SFMM35 - NAFI GIMIK TAPI MASALAH KESIHATAN

Semua sedia maklum mengenai lagu hit 'Peluang Kedua' nyanyian Nabila Razali bakal bertanding di Separuh akhir Muzik Muzik 35 (SFMM35) yang berlangsung Ahad ini.

Bagaimanapun, Nabila yng juga seorang pelakon itu terpaksa melupakan
hasrat untuk membawakan lagu tersebut di pentas SFMM35 kerana masalah
kesihatan.
Menurut pengurus Nabila iaitu Mohd. Asrul Abdul Talib, keputusan itu dibuat atas nasihat doktor, guru vokal Datuk Syafinaz Selamat dan juga komposer lagu Peluang Kedua, Hael Husaini serta MFMF.

"Ini adalah keputusan yang sangat sukar buat Nabila berikutan peluang untuk menyanyi di pentas SFMM antara yang menjadi impiannya sebagai penyanyi.

"Dia sudah menjalani latihan vokal sejak September lalu dengan Datuk Syafinaz sebagai persiapan awal. Namun masalah ini dikesan sejak minggu lalu dan menjadi semakin teruk," ujar Ashrul.

Klik untuk gambar besar

Tambahnya lagi, pelbagai usaha rawatan sudah dilakukan termasuk khidmat
doktor pakar namun berehat dalam jangka masa yang panjang adalah jalan
terbaik.  "Nabila sepatutnya menyanyikan lagu ini pada malam Ahad, iaitu hari terakhir penganjuran SFMM. Pihak kami masih mengusahakan siapa pengganti terbaik untuk lagu ini," ujarnya.

Ditanya adakah Nabila bersedia menerima kecaman wargamaya gara-gara tidak boleh menyanyi secara langsung dengan baik, Asrul.

"Daripada awal karier Nabila pun, netizen nak cakap apa kita tak boleh stop. Kalau nak kata gimik, tak kot sebab masa pencalonan dia nyanyi secara live dan banyak terima pujian.

"Kalau bukan atas sebab masalah kesihatan, dia nak sangat menyanyikan lagu tersebut. Pihak produksi juga sudah dimaklumkan tentang perkara ini," jelasnya lagi.

www.myartis.com / Sumber & foto: Astro Gempak & Instagram Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BELUM SEDIA KAHWIN LAGI" - FASHA SANDHA AKUI DIDEKATI LELAKI

Akui didekati beberapa lelaki, Fasha Sandha, 32, yang sudah lapan bulan bercerai dengan bekas suaminya Rizal Ashram Ramli, bagaimanapun masih belum terbuka pintu hatinya untuk menerima cinta baharu.

Ini kerana kata pemilik nama sebenarnya Nur Fasha Sandha Hassan, bukan mudah untuk mencari teman yang boleh menerima baik buruk dirinya dan kini beliau hanya ingin memberi fokus kepada anak-anaknya sahaja.

"Bukan mudah untuk cari pengganti pada ketika ini saya hanya mahu fokus kepada anak-anak yang sedang membesar sahaja kerana itu lebih penting.

"Ada beberapa lelaki yang cuba ingin berkawan dan saya selesa untuk berkawan sahaja dengan mereka," ujarnya dipetik sebagai berkata.

Selain itu, Fasha juga dalam masa yang sama mahu memberikan perhatian sepenuhnya kepada kerjaya dahulu buat masa ini selain tidak mahu melepaskan peluang melihat anak-anaknya, Putra Rayfal Ramli, 2, dan Putri Raysha Jemyma, 1, membesar di depan mata.

Tambah Fasha, dia bersyukur anak-anaknya tidak menimbulkan banyak masalah dan meragam sepanjang dia keluar bekerja.

"Alhamdulillah mereka jarang sakit dan seperti tahu ibunya sedang bekerja. Mereka juga tidak ada bertanya tentang bapanya, mungkin mereka lebih dekat dengan saya sejak kecil," katanya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERBABIT KEMALANGAN - YATT HAMZAH ALAMI TRAUMA

Malang tak berbau!

Itulah yang boleh diungkapkan buat Yatt Hamzah atau nama sebenarnya Haryati Hamzah, 36, apabila dia terbabit dalam kemalangan di Lebuhraya Karak sekitar jam 7 malam semalam.

Kereta jenis Kia Optima K5 yang dipandu oleh Yatt telah mengalami kerosakan teruk.

Yatt bersama adik ipar dan pembantu peribadinya yang dalam perjalanan pulang ke Kuala Lumpur dari Mentakab selepas program Jelajah Ikim bagaimanapun berada dalam keadaan selamat dan tidak mengalami sebarang kecederaan.

"Saya bersama adik ipar dan pembantu dalam perjalanan pulang ke Kuala Lumpur dari Mentakab selepas program Jelajah Ikim.

"Kemalangan berlaku di Lebuhraya Karak apabila secara tiba-tiba tayar kereta saya pecah dan saya hilang kawalan sehingga berpusing beberapa kali dan kemudian melanggar pembahagi jalan," ujar Yatt dipetik sebagai berkata.

Sementara itu, Yatt berkata, dia sudah melaporkan mengenai kemalangan tersebut di Balai Polis Karak.

"Alhamdulillah saya dan yang lain selamat. Namun saya masih lagi terkejut dan trauma dengan kejadian itu," jelasnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"APA GUNA SOLAT TAPI TAYANG BODY?" - INI RESPON BALAS BABY SHIMA

"Semalam ada muat naik satu video di TikTok, lepas tu ada seorang mamat ni dia cakap, 'apa guna solat tapi tayang body?' Seakan-akan kau seorang saja yang boleh solat, seakan-akan kau seorang saja yang boleh tentukan sah atau tidak sah solat.

"Disebabkan kau seorang yang berfikiran kotor, kalau orang bertutup litup bagai pun, fikiran kau tetap kotor. Kau kutuk-kutuk aku tapi aku tengok kau punya following tu banyak perempuan-perempuan seksi. Bukankah itu namanya munafik?

"Kalau nak tegur biarlah bertempat dan cermin diri dahulu. Cukuplah kau adili orang. Kau hanya tengok daripada luaran saja. Tapi kau tak tahu niat seseorang tu.

Klik untuk gambar besar

"Kau takkan tahu, cuma Allah saja tahu," kata penyanyi Baby Shima dalam satu hantaran video di laman Instagramnya dimana dia menempelak tindakan seorang individu yang sewenang-sewangnya mempersoalkan ibadah solat hanya kerana imejnya yang tidak menutup aurat.

Shima berkata, tidak wajar untuk seseorang menghakimi individu lain terutama perihal ibadah dan keimanannya. Menurut Shima, dia mengingatkan individu itu supaya tidak menghakimi orang hanya pada luaran semata-mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA MR. AR JARAK JAUH - REEN RAHIM BELUM RANCANG KAHWIN

Mengakui masih dalam proses mengenali hati budi, pelakon Reen Rahim memberitahu beliau dan kekasihnya yang dikenali sebagai Mr. AR itu belum mempunyai perancangan untuk berkahwin dalam masa terdekat.

Reen, 30, bagaimanapun berkata, dia dan lelaki istimewa itu sudah bertemu dengan kedua-dua belah keluarga.

"Keluarga kami pun dah pernah berjumpa. Tapi kami masih dalam proses mengenali satu sama lain. Kami belum ada sebarang perbincangan pun mengenai soal perkahwinan ini," kata yang kini bahagia bersama kekasih.

Tambah Reen atau nama sebenarnya Noreen Ashikin Abdul Rahim lagi, dia mengenali kekasih itu menerusi rakan-rakan.

Klik untuk gammbar besar

Malah pada syawal yang lalu, Reen bercuti bersama lelaki itu dan keluarganya selama dua minggu di London.

"Saya kenal dia daripada rakan-rakan. Pada hari raya ketujuh, saya pergi bercuti di London bersama dia serta keluarganya selama dua minggu," ujarnya.

Reen berkata, dia menjalinkan hubungan cinta jarak jauh memandangkan lelaki itu kini bekerja dan menetap di Scotland.

Menurut pelakon drama bersiri 'Suri Ram' ini, dia berasa selesa bersama jejaka itu biarpun jauh terpisah.

"Setiap hari kami akan membuat panggilan video untuk berinteraksi. Saya selesa dengannya kerana dia tak pernah buat saya rasa jauh walaupun kami terpisah beribu batu," tuturnya.

Reen sebelum ini pernah kecewa putus cinta selama dua tahun sebelum bertemu lelaki berusia 28 tahun itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA WANITA MAHU JADI MADU AYDA, TERTARIK DENGAN SIKAP NABIL

"Nak jadi madu Ayda boleh tak? Sebab nak cari lelaki macam ni la tapi, tak jumpa-jumpa lagi," demikian tulis seorang wanita yang meluahkan hasrat untuk menjadi madu penyanyi dan pelakon Ayda Jebat.

Ayda mendedahkan mesej berkenaan menerusi Insta Stories miliknya baru-baru ini. Dalam mesej tersebut, wanita itu turut memberitahu dia tertarik dengan sikap suami Ayda iaitu pengacara Nabil Mahir yang memenuhi ciri-ciri lelaki idamannya.

Penyanyi lagu 'parah-parah' ini bagaimanapun tetap tenang menerima mesej tersebut, apabila mendoakan agar wanita itu dipertemukan jodoh yang lebih baik serta turut meminta agar melakukan solat Istikharah untuk mencari jodoh.

Klik untuk gambar besar

"Salam, hahaha! Awak ni comel la. Jadi madu tak bolehlah. Saya cubit awak karang. Nakal eh. Saya doakan awak dapat jodoh yang lebih baik, sempurna dan terbaik untuk awak. InsyaAllah. Istikharah! Good luck sis," balasnya.

Pasangan ini yang sudah dua bulan bergelar suami isteri itu dilihat tidak lokek berkongsikan momen bahagia mereka di media sosial untuk tatapan umum.

www.myartis.com / Sumber & foto: Rotikaya, Media Hiburan, Instagram Ayda Jebat & Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - AKSI TUDUNG BAWAL FARAH LEE

"Musim berubah, begitu juga kita. Musim berubah mengikut fitrah, begitu jugakah kita?" Demikian tanya Farah Lee yang kini berada di Inha University, Incheon, South Korea.

Lebih menarik, Farah dan Ally Iskandar kini menceburi bidang perniagaan tudung iaitu BAWAL SHAWL... tudung yang mempunyai material seperti bawal tetapi berukuran panjang dan lebar seperti shawl. Nampaknya, mereka berdua kini semakin maju dan mempunyai perancangan masa depan yang cemerlang. Tahniah.

Klik untuk imej besar...

Suasana di Korea yang dirakam oleh Farah...


BILA JANNA NICK TERSILAP KATA PUBLIC FIGURE BAGUS KENA CORONAVIRUS

"Bagus Juga Bila Ada Public Figure Dijangkiti Coronavirus," demikian ujar Janna Nick yang terlanjur kata ketika mengacarakan program Melodi tengah hari semalam.

Menyedari kesilapannya itu, Janna Nick pantas memohon maaf di atas kekilafannya itu ketika mengulas berita mengenai Puteri Aishah yang disahkan positif COVID-19.

Bagaimanapun, dia yang tersalah menggunakan perkataan telah menimbulkan rasa kurang senang dikalangan netizen.

Janna seterusnya mengakui yang dia masih baru dalam dunia pengacaraan dan menggunakan perkataan yang kurang sesuai sehingga penonton tersalah tafsir.

"Minta maaf, saya orang baru dalam pengacaraan. Ayat yang patut diubah adalah perkataan ‘bagus’ itu.

"Sepatutnya (guna perkataan) ‘sekurang-kurangnya’ apabila ada public figure terkena COVID-19 supaya penonton dapat tahu keadaan sebenar dan dapat create awareness bahaya virus ini. Saya minta maaf sangat-sangat salah guna perkataan," tambahnya.

"Dia salah pentafsiran, kalau kita membawang sesama kita, saya faham! Tapi maksud Janna orang yang kena Covid boleh kongsi pengalaman supaya kita tahu betapa serius dan bahayanya wabak ini.

"Itu maksudnya. Janna pun dah minta maaf, bolehlah drop topik ini," backup Awal Ashaari.

Untuk rekod, sebelum ini pada Januari lalu Janna juga turut dikecam netizen gara-gara tanpa sengaja bergurau mengeluarkan kenyataan: “Bila tengok Ezlynn ni, kita teringat Kak Lina Pom Pom (Elly) yang nak menamatkan zaman jandanya”.

Ramai yang menyifatkan Janna sebagai tidak sensitif, bermulut jahat dan tidak menghormati Elly yang hadir sebagai tetamu undangan bersama-sama Rashidi Ishak, Riena Diana dan Kamarul Eqifshah bagi mempromosikan drama bersiri, Kampung People.

TONTON VIDEO: https://youtu.be/PLUAo5NRYGc

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA DEDAH MESEJ LUCAH - NETIZEN NASIHAT JAGA PEMAKAIAN

Semua mengetahui mengenai pelakon Zarina Anjoulie yang sememangnya seorang yang lantang bersuara mengenai apa sahaja isu terutama sekali melibatkan kaum wanita. Malah, beliau juga pernah mendedahkan beberapa cerita panas artis.

Kali ini, Zarina memuatnaik pula mesej lucah daripada seorang lelaki berhidung belang yang dikirimkan kepadanya menerusi DM di Instagram. Jelas sekali ayat lelaki itu mengajak Zarina untuk melakukan perkara yang tidak senonoh.

Namun, ada sesetegah netizen beranggapan Zarina harus menjaga pemakaian beliau sebagai seorang wanita berhijab agar tidak lagi menjadi perhatian lelaki gila seks yang mengganggu beliau dengan komen-komen berbaur lucah.

Klik untuk gambar besar

Bagaimanapun, setiap orang mempunyai pendapat yang berbeza, bukan berkaitan dengan pakaian yang disarung, tetapi ada kalanya imaginasi, sikap serta nafsu seseorang lelaki yang tinggi juga boleh membuatkan mereka melakukan perkara tidak bermoral.

Isu seperti ini agak subjektif untuk dibicarakan, sebab ada juga kes mereka yang menutup aurat dengan sempurna tetap menjadi mangsa nafsu serakah manusia bertopengkan syaitan. Mungkin ada antara anda mempunyai pendapat sendiri? Kongsikan pula pandangan anda.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATA 'BANGSA FINAL', DAPAT 'TIKET FREE' - UMMI & DIANA TAMPIL 'BIDAS'

Semua mengetahui mengenai wujudnya beberapa geng kroni yang dengan mudah mendapat tiket final AFF Suzuki Cup 2018 dan perkara tersebut telah membangkitkan kemarahan netizen dan penyokong bola.

Memang tidak adil kepada mereka yang berhempas-pulas beratur dan sanggup tidur di stadium untuk membeli tiket mengikut sistem penjualan yang ditetapkan.

Turut terkena tempias gara-gara isu tersebut ialah pelakon Ummi Nazeera dan Diana Danielle. Hadir menyokong pasukan Harimau Malaya semalam bersama rakan artis, ada pihak yang mendakwa kumpulan selebriti ini mendapat tiket percuma daripada 'geng kroni'.

Malah, ada yang mengatakan mereka ini 'bangsa final'. Untuk pengetahuan anda, istilah 'bangsa final' ditujukan kepada mereka yang hanya akan muncul di perlawanan-perlawanan besar seperti perlawanan akhir ataupun dalam erti kata lain bukanlah penyokong setia.

Klik untuk gambar besar

Bukan sahaja isu tiket yang dipertikaikan, malah pemakaian topeng mulut juga turut dipersoalkan. Tidak hanya berdiam diri, Ummi dan Diana membidas segala tuduhan serta fitnah yang dilemparkan dan menjelaskan mereka membeli tiket perlawanan itu secara atas talian, dengan duit mereka sendiri. Bukan ditaja oleh mana-mana pihak.

Terdahulu, viral isu seorang wanita menayangkan 2800 keping tiket pertandingan akhir AFF Suzuki 2018 yang berlangsung semalam tanpa mengikut prosedur yang betul.

Malah, ada juga individu yang memuat naik video di Instagram  turut menayangkan puluhan tiket yang diterima dengan kapsyen 'Geng Kroni'. Ada yang mengambil kesempatan untuk menjual tiket dengan harga yang lebih mahal.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH 25 DISEMBER - AHLI PERNIAGAAN BAKAL SUAMI DOTTIE

Tahniah diucapkan buat pelakon komedi, Dottie atau nama sebenarnya Nor Syuhaida Abdul Razak yang akhirnya bakal menamatkan zaman bujangnya pada hujung tahun ini, selepas beberapa kali berdepan kegagalan dalam percintaan

Kata Dottie, dia mengambil masa setahun untuk mengenali hati budi bakal suaminya yang juga seorang ahli perniagaan menerusi laman sosial yang dikenali sebagai Haffis. Meskipun tempoh percintaan mereka agak singkat tetapi keputusan tersebut merupakan sesuatu cukup diyakini Dottie.

Ini kerana keserasian serta keprihatinan lelaki tersebut melayan ahli keluarganya membuatkan pelakon drama 'Si Montel' ini terbuka pintu hati menerima lamaran lelaki berkenaan untuk menuju fasa pernikahan.

"Semasa mula berkenalan tahun lepas, saya baru mengalami fasa putus cinta dan mahu cuba berkenalan dengan kawan baharu. Saya memulakan perbualan secara tidak sengaja di laman Facebook. Dia memberikan respons yang baik kemudian kami bertukar-tukar nombor telefon.

"Tidak lama kemudian, kami mengambil keputusan untuk berjumpa. Alhamdulillah, keserasian wujud tanpa dipaksa-paksa.

"Insya-Allah, kami akan bernikah pada 25 Disember nanti di Masjid Besi, Putrajaya manakala majlis resepsi pula pada 7 Januari tahun hadapan.

"Sekarang persiapan sudah hampir 60 peratus selesai, cuma lokasi persandingan masih belum dipastikan," ujarnya dipetik sebagai berkata.

Sumber: Kosmo

Foto: Dottie IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom